Zer egiten dugu. | Gene\nYou are here: Home » Zer egiten dugu.\nARRETA ETA ZERBITZUA.\nGaixotasun neuromuskular bat duen edozein pertsonak, edo bere senitartekoak edo bere inguruneko pertsonak elkarteko egoitzara joan daitezke gaixotasunari edo erlazionaturiko alderdiei buruzko informazioa edo aholkuak pertsonalki jasotzera, adibidez:\nGaixotasunaren ezaugarriak, eboluzioa, tratamendua, transmisioa.\nLaguntzak teknikoak, ezaugarriak, merkatuan dauden produktuak, laguntzen tramitazioa.\nMinusbaliotasun-ziurtagiria eta menpekotasunaren aitorpena.\nGENEk 1999. urtean gaixotasun neuromuskular bat duten pertsonentzako eta beren senideentzako sostengu psikologikoko programa martxan jarri zuen. Batzuetan sortzen ditugun larritasun eta beldur guztiak gure barruan geratzen dira eta gureganako gertuen dauden eta bereziki maitatzen ditugun pertsonekin komentatzea zaila izan ohi da. Gainera honek gatazkaz ekar ditzake bai gure bizitza pertsonalean bai senide-bizitzan. Horregatik ona izango litzateke beldur eta zailtasun horiek energia positibo bihurtzea gure bizitzari modu aktiboago batean aurre egin ahal izateko. Arrazoi honengatik, programa honek 4 jarduera ditu:\nElkarkide batzuekin telefonoz segimendu eta kontaktu iragankorra mantentzen da.\nGaixotasun neuromuskular bat duten pertsonek eta senitartekoek osaturiko autolaguntza-taldea, psikologo batek gainbegiratuta.\nGaixotasun neuromuskular bat duten pertsonek, alde batetik, eta senitartekoek, beste alde batetik, osaturiko sostengu-taldeak, psikologo batzuk gainbegiratuta.\nBeharrezkoa denean, kontsulta psikologikoak indibidualak.\nAISIA, DIBULGAZIOA ETA ELKARTE-MUGIMENDUA\nGaixotasun neuromuskularren zergatiak ulertzeko aurrerapausoak eman diren arren, oraindik sendaezinak dira. Baina sendatzeko tratamendurik ez dagoen bitartean, tratatzea posible da, mugikortasuna luzatzen, bizi-kalitatea hobetzen eta bizi-itxaropena handitzen murriztu egiten den kasuetan, fisioterapiari eta kasu batzuetan kirurgiari buruz. Honela, fisioterapia egin nahi duten pertsonei bi aukera eskaintzen dizkiegu:\nEtxe-Fisioterapia. Esperientzia duen fisioterapeuta bat gaixoaren etxera joaten da.\nFisioterapia Esklerosi Anitz eta beste Gaixotasun Neurologikoen Zentroan; zentro hau Intxaurrondo auzoan, Donostian, dago.


Zibersegurtasuna vs Ziberarriskuak: Zure negozioa seguru dago? - Blog de actualidad\n2021, 2 otsaila\nInoiz galdetu al diozu zure buruari ea zure enpresaren datuak seguru ote dauden? ‘Bai’ erantzun baduzu, post hau interesatuko zaizu. Gaur egun, izan ere, segurtasun informatikoa –zibersegurtasuna– OSO garrantzitsua da. Badakizu zer den zibersegurtasuna? Edozein gailu adimentsuren intimitatea eta datu pertsonalak babestera zuzendutako neurri guztiak dira.\n2020an, Espainiako konpainien % 87k zibereraso bat jasan du. Gainera, COVID-19aren munduko pandemiaren ondoriozko telelanerako migrazio masiboak nabarmen handitu du informazioa lapurtzeko, sistema kaltetzeko eta nortasuna ordezteko nahiz zelatatzeko prest dauden zibererasotzaileen eraso-kopurua. Babesgabetasun-egoera horiek dira profesionalki aurre egin diezaiekegun ziberarriskurik ohikoenak.\nZibersegurua: zure negozioan edo enpresan arriskuak ekiditeko gakoa\nTestuinguru horretan, komeni da galdetzea: nire enpresa prestatuta al dago ziberarrisku horiei aurre egiteko? Gai izango nintzateke zibereraso batetik eratorritako balizko kostuak nire gain hartzeko? Zure lantokiaz edo enpresaz kezkatuta bazaude, jakin behar duzu Seguros Lagun Arok baduela zerbitzu bat zure negozioaren beharrizan informatikoei erantzuna emateko. Zerbitzu horretan sartzen dira, besteak beste, in situ laguntza informatikoa eta backup online-ko zerbitzua. Ziberarriskuen aurkako babesa nahi badugu, Seguros Lagun Arok zerbitzu espezializatu hauek ditu:\nBahiketen aurkako sistemen instalazioa eta prebentzioa\nZibersegurtasuna: Aktibo digitalen kalteak\nPribatutasunerako eta zibersegurtasunerako aholkularitza\nKomunikabideetako erantzukizunagatiko aholkularitza.\nKrisien kudeaketa eta online izen ona mantentzearen kostuak\nEstortsio zibernetikoari buruzko aholkularitza\nBestalde, azpimarratu behar da zure negozioaren segurtasuna ona izan arren bankuko txartelen segurtasuna ez dela inoiz erabatekoa. Zibergaizkileentzako oso ohikoa den kanala da; beraz, onena da txartel bakarra erabiltzea online erosketetarako (txartel birtual bat), kargatzeko modukoa, eta zure banku-kontuarekiko independentea.\nZure eskuetan dago zure negozioan zibererasoak saihestea: zenbat eta lehenago aktibatu prebentzio-plana, orduan eta seguruagoa izango da operatzea. Seguros Lagun Aron zure negozioa babestuta hazteko formularik onena gomendatzen dizugu.\nTags: negozioa, seguru gaude, teknologia


tarantela Italiako botaren takoiaren barrualdea Taranto eskualdea da. Paisaia mediterraneo eder horretan bizi da otso-armiarma (lycosa tarantula) eta horregatik eman zitzaion ¨Tarantula¨ izena. Tarantula batek kosk eginez gero, haren pozoiak nerbio-sistemari eragin eta histeria egoera batera eramango zaitu. Egoera horri ¨tarantismoa¨ esaten zaio. Jakina da erromatarren garaietatik tarantismoa sendatzeko exorzismo bereziak egiten zirela. Baina XVI. eta XVII. mendeetan musikaren erabilera zabaldu zen exorzismo saio horietan. Tarantismo egoeran zegoen pertsona dantzan jartzen zuten, erritmo bizi eta aldagarria zuen musikari jarraituz. Dantzari esker, gaixoak izerdia botatzen zuen, nekatzen zen eta, modu horretan, baretzen zen tarantismoa. Musika eta dantza hari Tarantela izena eman zitzaion.\nUnai Rosende eta Aitor Auzmendik filmatu duten Tarantela animaziozko film laburrak armiarma iletsuaren pozoiak sortzen duen tarantismo egoera berean murgiltzen gaitu. Zinemaren sukarrak jota, etxeko txoko batean eszenatokia sortu, eta fotogramaz fotograma sortu dute Coppolaren Il Padrino-ren Siziliako paisaiak, David Lynch-en ezinegon atmosfera, Tim Burtonen samurtasun beltza eta Melies-en joko surrealisten usaina duen film txiki handi hau. Ikuslego kopuru eta takila errekorrak, komunikabide promozio erraldoiak eta alfonbra gorridun zinemaz gain, beste zinema bat badagoela erakusten duen film aske eta liluragarri bat.\npasahitza / password: tarantellashortfilm


Bikoteka irakurtzen.Aitxuri eskola\nIrakurketa tartekatua by bnhizkuntzak 1539 views\nLeemos Juntos by cpralmun 3581 views\nBikoteka irakurtzen. Marko orokorra by bnhizkuntzak 601 views\nSan Martin Agirre herri eskolaren m... by San Martin Agirre... 5703 views\nESTRATEGIAS DE PRODUCCIÓN DE TEXTOS by I.E. "Juan Pablo ... 349534 views\nDel Garabateo A La Escritura Conven... by guest57e31527 1265543 views\nIrakurketa Jardunaldian aurkeztutako praktika ona. Experiencia presentada en la Jornada sobre Lectura.\n1. AITXURI HERRI – ESKOLA ZEGAMA\n3. IRAKURRI AURRETIK Aurre ezagutzak piztu, irudien irakurketa, izenburua, aurre hartu eta hipotesiak... TESTUEN EGITURA IRAKURRI ONDOREN Hipotesiak baieztatu, ulermenaren erregulazioa ... EKINTZA OSAGARRIAK Gaian sakondu, bikoteen erritmo ezberdinak orekatu...\n4. TESTUETAKO ULERMEN GALDERAK MAILA 1.MAILA MOTA EZBERDINAK EZBERDINAK 2. MAILA 3. MAILA IREKIAK GALDERA ZUZ ENAK GALDERA ONDORIOZT ATUAK FORMULAZIO EZBERDINAK GALDERA S AKONA K AUKERAZKOAK ADITZA 2.PERTSONA PLURALEAN ADITZA ERA INPERTSONALEAN\n5. IRAKURRI AURRETIK Zuek uste duzue dieta osasuntsua daramazuela? Zer adierazten du irudi honek? IRAKURRI ONDOREN 1. 2. 3. 4. Bi atal bereizten dira piramide honetan, zeintzuk dira? (Galdera zuzena) Zergatik erabiltzen da piramidea janariak sailkatzeko? Zer da gehiena jan behar dena? (Galdera inferitua) Esaldi hauetatik aukeratu egokiak direnak: A. B. C. D. 5. 6. 7. Gure izebaren etxean olio botila bat gastatzen da egunean. Era egokian ari direla uste al duzue? 8. Nire 18 urteko lehengusuak egunero 3 ordu pasatzen ditu gimnasioan, eta goiz eta arratsaldeetan 2 orduko ibilaldia egiten du. Zergatik uste duzue egiten duela? Zer iruditzen zaizue zuei? (Galdera sakona) 9. Piramideko aholkuak jarraituta egin ezazue egun baterako menu orekatua. Txerrikiak egunero jan behar dira. Ez da komeni kirola egitea. Txarra da eskailerak igotzea. Ogia egunero jatea komeni da. Beharrezkoa da ariketa fisikoa egitea? Zergatik? Munduan oso gosari mota desberdinak egiten dira. Aukeratu orekatuenak iruditzen zaizkizuenak X batekin. EKINTZA OSAGARRIAK  Marraztu elika piramide bat zuen erara.\n6. IRAKURRI AURRETIK  Ezagutzen al dituzue argazkiko gazteak?  Zertan ari direla uste duzue? IRAKURRI ONDOREN 1. Herri hauetako gazteak elkartu ziren: (Galdera zuzena) A. B. C. D. Zegama eta Segurakoak Idiazabal eta Zegamakoak Zerain eta Zegamakoak Itsasondo eta Zegamakoak 2. Emanzipakzio proiektuan adin hauetako gazteak elkartzen dira: A. B. C. D. 17 eta 18 urte arteko gazteak 19 urte baino gehiagoko nerabeak 15 urtetik beherako gazteak 12-18 urte bitarteko gazteak 3. Emanzipazio hitzak esan nahi du: (Galdera inferitua) A. B. C. D. Etxetik bota zaituztetela Gurasoengandik aparte, zuen kontura, bizitzen jarrri zaretela. Gaztelekuko guztiak elkarrekin bizi direla. Foru Aldundiak jarritako pisuan bizi zaretela gazteak. 4. Nerabe hitzarekin ulertzen duzue: A. B. C. D. Helduak Gazteak Haurrak Aitona-amonak 6. Zegaman proiektu honetan apuntatutako gazteetatik, zenbat joan ziren? A. Hamar B. 12-18 bitarteko guztiak C. 14 D. 14tik 8 gazte 7. Emanzipakzio proietua: A. Gazteak gaztelekuetan ibiltzeko da. B. Donostian antzerkia egiteko da. C. Gazteek proiektu ezberdinak sortu eta aurrera eramateko da. D. Hemengo gazteak etxetik kanpora joateko da. 8. Noiz uste duzue biziko zaretela zuen kontura? Zenbat urterekin? 9. Zuen kontura bizitzera joateko, zer uste duzue beharko duzuela? ( Galdera sakona) EKINTZA OSAGARRIAK 1. Gazteek zein aukera dute Zegaman elkartzeko? Eta zertarako elkartzen dira? 2. Zuei 17-18 urterekin herrirako zein proiektu aurrera eramatea gustatuko litzaizueke? 5. Emanzipakzio proiektua aurrera eramateko elkartu ziren: A. B. C. D. Donostian Zarautzen Itsasondon Zegaman\n7. TESTU EGOKITZAPENA Donostia: Museo San Telmo Ezkio-Itsaso: Caserio Zestoa: Cueva y pinturas Ormaiztegi: Personaje histórico Ordizia: Centro D´Elikatuz Donostia: Aquarium Museo de Zegama: Un museo dedicado a los árboles y la madera.\n8. GURE SEKRETUAK GORDETZEKO KUTXA IRAKURRI AURRETIK Zer motatako testua da? Zertarako balio dezake eskulan honek? Zerua eta taparen aldea Autoaren hutsuneak Autoko leiho eta gurpilak Lurra eta kutxako aldea Mantangorri Berria – Gaztetxoan aldizkaria 333. zenbakia\n9. IRAKURRI ONDOREN 1.- Kutxa hau egitea zaila ala erraza iruditzen zaizu? Zergatik? 2.- Lotu. Zer da gauza bakoitza.? Arroza LEKALEAK Babarrun beltzak Babarrun gorriak ZEREALAK Artoa 3.- Zeintzuk dira lehen eta azken pausoak? 4.- Osatu. Zer erabiliko duzu kasu bakoitzean? Autoaren hutsuneak Lurra eta kutxaren aurreko aldea Zerua eta taparen aldeak Autoko leihoak eta gurpilak\n10. IKASLEEK SORTUTAKO TESTUAK\n11. Kurtso bukaerako ebaluazioa  Orokorrean ulermen maila hobetu egiten da.  Autoirudian, kasu batzuetan, azken emaitza errealagoa irtetzen da. Honek esan nahi du askoz konszienteago direla egitan duten mailarekin.\n12. Ikastetxe arteko bisitak Besteen esperientziak ezagutu Elkar lagundu eta lasaitasuna eman Hutsuneak bideratu AITXURI - JAKINTZA • Ebaluaketa orria AITXURI - UGARO\n13. Klaustroan proiektuaren berri eman Proiektuaren martxa komentatu. Bikoteka idazten egokitu, hobetu. Proiektuaren jarraipena erabaki.\n14. Familiaren inplikazioa\n15. Etxeko saioen behaketa\n16. Familiaren inplikazioa Proiektua bideratzeko urratsak: 1. Ikasturte hasierako gelako bileran Bikoteka Irakurtzen Proiektuaren aipamena eta motibazioa. 2. Formazio saioa gurasoentzako:  Helburuak 1. 2. 3. 4. Familiaren parte hartzearen garrantzia. Emaitza akademikoen hobekuntza. Eskola eta gurasoen hurbilketa. Ikaslearen bi eremu garrantzitsuenak, familia eta eskola, bide beretik joatea.  Etxean lan egiteko modua       Bideoa ikusi Simulakroa Egutegia eta lantzeko hizkuntza erabaki. Zalantzak argitu Bete beharreko paperak: saioen egunerokoa, balorapen orria. Etxerako testuak eskolan prestatuko dira.\nBikoteka irakurtzen. Marko orokorra\nIrakurketa lantzeko zenbait gako


Etxarriko gertakarien aurrean | Amnistia Ta Askatasuna\nEtxarriko gertakarien aurrean\nIkurra eta kartela EHBildu gobernatzen duen udalak kendu ditu Al, 2020/10/05 - 23:50 argitaratua\nHara non, ikurra eta kartela Udalak kendu dituela. Afera da Udala EHBildu-k gobernatzen duela!!! Batetik EHBildu-k zentsuratu egiten du herri adierazpen bat (Udal frankistak bezala) eta bestetik hainbeste komunikabide, antolakunde, sindikatu, kolektibo…ez entzutearekin baino haratago doa eta errepresioa ezartzen du inolako arazorik gabe.\nEuskal Preso Politiko baten borroka eta helburuak estali nahi duena eta bere burua ezkertiar giza definitzen duenari ez dakigu nola kalifikatu behar dugun. Dena dela, okupatzen gaituzten sisteman integraturik egonik, oraindik hori eta bost ikusi behar dugu ere.\nAmaitzeko, delako kartela berreskuratu eta zegoen tokian dagoela esan behar dugu.


Iruña-Behobia N-121-A errepidea Nafarroako Foru Komunitateko errepide nagusietako bat da, Iruñearen eta Nafarroako iparraldearen (Bidasoaldea) arteko komunikazio nagusiak ardazten dituelako eta, aldi berean, Frantzia aldera dagoen komunikazio bide nagusia delako.\nBelateko eta Almandozko tunelak, proiektu honen xede direnak, Iruña-Baztan-Frantzia ardatz horretan kokatzen dira, N-121 errepidean, eta 1997an jarri ziren zerbitzuan.\nGaur egun, N-121-A errepidearen tarte horrek ez ditu betetzen Europan segurtasun arloan indarrean dauden arauak, bi norabideko trafikoa hartzen duten tunelak direlako. Horregatik, Nafarroako Gobernuak beharrezkotzat jotzen du hodi berri bana eraikitzea horietako tunel bakoitzerako, bat etorriz Europako Parlamentuaren eta Kontseiluaren 2004ko apirilaren 29ko 2004/54/EE Zuzentarauarekin, non Europako errepide sareko tunelen gutxieneko segurtasun baldintzak ezarri baitira.\nAukeratu den alternatibak egungo errepidearen ezkerreko aldean (mendebaldean) kokatuko den galtzada berria egitea aurreikusten du, 27+040 k.p.tik hasi eta 34+647 k.p.ra arte, guztira 7.647 metrokoa. Trazaduran, 5 tarte bereizten dira nabarmenki:\n–Atari zabaleko tartea Belateko tunela baino lehen.\n–Atari zabaleko tartea tunelen artean.\n–Atari zabaleko tartea Almandozko tunelaren ondotik.\nTunelak bikoizteko proiektua Belateko mendatera igotzen den NA-1210 errepidearekin dagoen bidegurutzean hasten da, N-121A errepidearen 27+040 k.p.an (Ultzamako benten bidegurutzea), non galtzadak lau errei dituen: horietako bat errepide nazionaletik Iruña aldera jotzeko dezelerazio erreia da, beste biak Iruña alderakoak, eta azkena Bera alderakoa.\nEzkerreko bazterrean ukipenak saihesteko, han kokatzen baita NA-1210 errepidea, galtzada zabaltzeko lehenengo metroak eskuineko aldetik proiektatu dira, ukipen handirik eragin gabe. Nabarmendu beharrekoen artean, 27+400 eta 27+600 kilometro puntuen artean eginen den lur erauzketa txiki bat dago, eta 27+620 eta 27+680 kilometro puntuen artean eginen den lubeta txikia. Jarduketa horren bidez, 27+580 k.p.aren ondoan dagoen lubeta ere aldatuko da, 2013an egin zena mendi mazelari eusteko. Obra haietan, gainera, 6 metro luze diren 120 mikropilotetan ainguratutako pantaila bat jarri zen, lur-irristatzea gertatu zen tokian zeharka kokatua.\n27+700 k.p.tik aurrera, plataformaren eskuineko bazterrak egungo errepidearen trazadura berreskuratzen du, eta galtzada ezkerretik zabaltzen da, Belateko tunelaren hegoaldeko ahokatzeari hasiera emanez, 28+010 k.p.an.\nBelateko tunel berria (hegoalderantz) 28+010 k.p.an hasiko da, eta 2885 metro luze izanen da gutxi gorabehera. Egungoak ez bezalako posizionamendua izanen du, 29 eta 150 metro bitarteko tarteak utzita.\nTunelean bost konexio galeria aurreikusi dira, 500 metrotik bat. Erdiko galeriatik, ibilgailu astunak pasatzen ahalko dira, eta gainerako laurak oinezkoentzat izanen dira, ibilgailu arinentzako sarbidea dutela. Haien ondoriozko maldak ez dira denak berdinak (% 10,5 gutxi gorabehera).\nIparraldeko ahokatzea 30+895 k.p.an eginen da, han dagoen kontrol zentroaren ondoan, eta hango zelaigunetik (egungo tuneleko lurren hondakindegia zena) bat eginen du oraingo galtzadarekin. Tarte horretan, obra honetako lubetarik handienetako bat egin beharko da, 31+090 k.p.tik 31+310 k.p.raino.\nBi galtzadek bat egin ondoren, tunelen arteko tarte honetan egin beharreko zabaltze lanak lur erauzketa egin zen aldera eginen dira, hots, eskuinaldera, beste aldean dauden eustormak ez ukitzeko. Proposamen horrekin, horma handiak eraiki beharra saihestuko da, bai eta egungo galtzada ukitzea ere; izan ere, azalera hori betelanen gainean dago.\nEskuineko bazterrean, erauzitako lurren gaineko ukipenak tunelen artean dagoen atari zabaleko ia tarte osoari eragiten dio, 32+340 k.p.raino, non ezponda horiei eusteko neurriak aztertu diren (gehienak arrokaz osatuak daude).\nHurrengo metroetan, lubeta txiki bat egin beharra dago eskuineko bazterrean. Horretarako, han (32+440 k.p.an) dagoen fabrika-obra handitu beharko da. Betelanetako eremu horren bukaeran kokatzen da Almandozko tunel berrirako bide banatze berria.\nAlmandozko tunela baino lehen, aurreikusi da zubibide berri bat eraikitzea (32+635 k.p.tik 32+845 k.p.ra), hango desnibel handia gainditzeko. Eremua lurrez berdinduko balitz, Goldaburo erreka ezkutatuko litzateke, eta harresiak eraikiz gero, 25 metrotik gorakoak izanen lirateke. Horregatik aukeratu da zubibide bat eraikitzea tarte horretan.\nZubibideak 6 bao izanen ditu, 35 metro luze bakoitza, eta artesa motako habe prefabrikatuekin eginen da.\nZubibidea igaro ondoren, Almandozko tunel berria heldu da, 32+885 k.p.an hasiko dena eta 34+240 k.p.an bukatuko, 1.355 metro ingurukoa. Egungo tunelarekin paralelo joatea planteatzen da, ardatzen artean 30 metroko distantzia izanen dela. Oinezkoentzako bi konexio galeria aurreikusi dira, eta gehienez 500 metroko tartea egonen da bai haien artean, bai ahoaren eta galeria baten artean.\nTunel berriaren iparraldeko ahoan lur erauzketa handiak egin beharra saihesteko, proposatu da tunela 160 metro luzatzea, ahokatzeek eragindako ukipenak arinagoak izan daitezen hasieran proposatutakoak baino.\n34+340 k.p.aren ondoan, mantendu beharra dago orain ezkerreko aldean dagoen zerbitzu-bidea. Hortaz, proposatu da 5x5,50 metroko marko zeihar bat egitea, indusketa lanak gutxiagotzeko.\nBikoizketaren azkeneko metroak bi galtzadek bat egiteko eta trantsiziorako dira. Hori aurretiaz lortuko da Almandozen dagoen lotunean, 4 errei izanen dituen plataforma batekin.\nUkitutako bideak konpondu dira (bat tunelen arteko tartean, eta bestea 34+300 k.p.tik 34+400 k.p.ra bitarte dagoen bide paralelo bat, Baztango Donejakue bidea dena). Zerbitzuei eragindako ukipenak aztertu eta aurreikusi dira.\nErrepidea ingurumenean integratzeko, proiektuan aginduzko ingurumen inpaktuaren azterketa jaso da. Bertan, prebentzio neurriez eta eragina gutxitzen duten neurri orokorrez gainera, neurri zuzentzaileak eta ingurumen jarraipenekoak ere sartu dira.\nLizitazioa egin aurretik, beharrezkoa da obrek ukitutako ondasun eta eskubideak eskuratzeko kudeaketak egitea eta haiek desjabetzeko espedienteari hasiera ematea.\nBestalde, Ingurumen Ebaluazioari buruzko abenduaren 9ko 21/2013 Foru Legearen 36 artikuluan xedatutakoarekin bat, bidezkoa da, halaber, ingurumen inpaktuaren azterketa jendaurrean jartzea, proiektuaren ingurumen inpaktuaren ebaluazioaren ondorioetarako.\n1. Behin-behinekoz onestea N-121-A errepidean (Iruña-Behobia) Belateko eta Almandozko tunelak bikoizteko lanen trazadura proiektua.\n3. Proiektua jendaurrean jartzea hilabetez, ukitutako ondasun eta eskubideen ondorioetarako eta ingurumen inpaktuaren ebaluazioaren ondorioetarako. Epe horretan interesdunek egokitzat jotzen dituzten oharrak edo alegazioak aurkez ditzakete idatziz, eta ondasun eta eskubideen zerrendako okerrak zuzentzeko behar diren datuak eman. Eranskinean jaso da zerrenda hori. Interesdunek eskura izanen dute proiektua Lurralde Kohesiorako Departamentuko Herri-lanen eta Azpiegituren Zuzendaritza Nagusiaren web-orrian eta Ultzamako, Baztango eta Lanzko udaletxeetan.\n5. Foru agindu hau jakinaraztea Azterlan eta Proiektuen Zerbitzuari eta Ultzamako, Baztango eta Lanzko udalei, eta azken horiek premiatzea iragarki tauletan argitara dezaten.\nIruñean, 2021eko maiatzaren 18an.–Lurralde Kohesiorako kontseilaria, Bernardo Ciriza Pérez.\nN-121-A ERREPIDEAN (IRUÑA-BEHOBIA) BELATEKO ETA ALMANDOZKO TUNELAK BIKOIZTEKO LANEN TRAZADURA PROIEKTUA\nArraitz-Orkingo Kontzejuaren herri-lurrak\nUltzamako Udalaren herri-lurrak\nBaztango Udalaren herri-lurrak\nLarreak eta zuhaitzak\nLanzko Udalaren herri-lurra\nLINEA ELEKTRIKOAK UKITUTAKO ZERBITZUAK\nTELEFONO LINEAK UKITUTAKO ZERBITZUAK\nIragarkiaren kodea: F2108196


COVID-19: umeek eskolara joaterik ez badute zeintzuk dira gurasoen lan-baldintzak? - Noticias de Gipuzkoa\nCOVID-19: umeek eskolara joaterik ez badute zeintzuk dira gurasoen lan-baldintzak?\njavier arrieta idiakez, deustuko unibertsitateko lan-zuzenbideko irakaslea 08.09.2020 | 09:31\nBehin ikasturtea hasita, guraso askok kezkatuta egoteko arrazoiak dituzte. Izan ere, baliteke COVID19aren ondorioengatik seme-alabak etxean zaintzeko ardura hartu behar izatea, eskolara joan ezinik geratzeagatik. Egoera horrek makina bat zalantza sortzen ditu gurasoen lan-baldintzei begira.\nHezkuntza Sailak COVID-19ari dagokionez ikastetxeetan lan-arriskuak prebenitzeko hartutako neurriek argiro erakusten dute arazoaren zergatia. Neurri horien arabera, gurasoei gomendatzen zaie seme-alabei tenperatura hartzea eskolara joan aurretik. Horren ondorioz, seme-alabak eskolara joan gabe geratu beharko dira baldin eta COVID-19arekin bat datozen sintomak badituzte. Kontuan hartu behar da askotarikoak izan daitezkeela sintoma horiek, hala nola, sukarra, eztula edo aire falta, batik bat arnasbideetako infekzioa badago eta hori batbatekoa bada. Orobat, irizpide klinikoen arabera, sintomatzat har daitezke, konparazio baterako, odinofagia, anosmia, ageusia, muskuluetako mina, beherakoak, bularraldeko mina edo buruko mina.\nHalaber, eskolara joan gabe geratuko dira COVID-19 diagnostikatzeagatik isolatuta dauden umeak eta etxean berrogeizaroan daudenak. Halatan, berrogeizaroan egon beharko dira hurrengo pertsonekin kontaktu estua izan dutenak: COVID-19 diagnostikatu dioten pertsonekin edo sintomak dituztenekin. Egoera horiek guztiak oinarri hartuta, semealabak zaintzeko etxean geratu beharko diren gurasoen egoerak desberdinak izan daitezke lan-baldintzen eratzean.\nHorrela, 6/2020 ELDak ezarritakoaren harira, seme-alabari COVID-19 diagnostikatu badiote gurasoak aldi baterako ezgaitasun-egoeran geratu ahal izango dira, eurak ere kutsatuta baldin badaude edo, prebentzio-neurri gisa, isolatuta egon behar badira. Hala ere, isolatuta egon arren, gurasoek distantziara lan egin badezakete ez dira geratuko aldi baterako ezgaitasun-egoeran. Alabaina, arau horrek babesik gabe uzten ditu kutsatuta egon barik berrogeizaroan baino ez dauden umeen gurasoak. Gainera, baliteke umeak kutsatuta etxean egon arren gurasoak isolatuta egon beharrik ez izatea. Zer gertatzen da orduan gurasoen lan-baldintzekin etxean geratu behar badira seme-alabak zaintzen?\nPrintzipioz, 15/2020 EDLrekin bat etorriz, irailaren 21era arte gurasoek 8/2020 EDLak jasotako neurriak baliatu ahal izango lituzkete. Nolanahi ere, 15/2020 EDLak Espainiako Gobernuaren esku utzi du neurri horien indarraldia luzatzeko aukera. Zehatzago, neurri horiek dira distantziara lan egiteko aukera berezia eta Mecuida planera bildutako aukera desberdinak. Bada, neurri horiek guztiak beren-beregi arautu dira pandemiak sortutako egoerari aurre egiteko.\nDistantziara lan egiteko aukera bereziari dagokionez, langileak modu horretara lan egitea eskatuko balio enpresaburuari, hain zuzen ere, arestian aipatu egoerak lanarekin bateragarriak izan daitezen, enpresaburuak ezin izango lioke besterik gabe hori ukatu. Bestela esanda, enpresaburuak ezezkoa arrazoitu beharko luke. Bada, aintzat hartu behar da enpresaburuak distantziara lan egitea lehenetsi behar duela, bestelako neurri batzuen aurretik, eta, batez ere, jarduera aldi batean etetearen edo murriztearen aurretik. Are gehiago, enpresaburuek gurasoei eskaini behar dizkiete lan egitea ahalbidetzeko neurriak, betiere, neurriok aplikatzea posible bada teknikaren aldetik eta modu arrazoitsu batean.\nMecuida planari erreparatuz, gurasoek, seme-alabak zaintzeko eginbeharra egiaztatzen badute, edozenbat neurri hartzea eska diezaiokete enpresaburuari. Hain justu ere, Mecuida planeko neurriak hartu ahal izateko inguruabarren artean esanbidez jaso da hezkuntza-zentroak zarratzea. Esangura horretan, gurasoek lanaldia egokitu edota murrizteko eskubidea egikari dezakete.\nLanaldia egokitzeko eskubidea dela eta, langileak zehaztu behar ditu neurri horren norainoko eta edukia, betiere, berau justifikatuta badago eta arrazoizkoa eta proportzionala bada, kontuan harturik langileak dituen zaintza-beharrizanak eta enpresaren antolaketabeharrizanak. Gainera, oinarri horiek abiapuntu, enpresaburuak eta langileak ahaleginak egin behar dituzte akordioa lortzeko. Era horretan, lanaldia egokitzeko neurriak uki dezake lanaldiaren banaketa edo lan-baldintzen beste edozein inguruabar, halakoak aldatuta ahalbidetzen bada langileak semealabei behar duten arreta edo zaintza eskaintzea. Zehatzago, lanaldia egokitzeko neurri izan daitezke txanda-aldaketak; ordutegi aldaketak; ordutegi malgua; lanaldi zatitu edo jarraitua; lantoki-aldaketa; legearen araberakoak diren eginkizun-aldaketak; lan egiteko modua aldatzea, horren adibide izanik distantziara lan egitea; eta enpresan lan-baldintzei begira gauza daitezkeen aldaketetatik edozein edo modu arrazoitsu eta proportzionalean har daitekeen aldaketa oro.\nLanaldia murrizteari dagokionez, langileak 24 ordu lehenago komunikatu beharko dio enpresaburuari neurri hori aplikatzeko premia. Horretarako, langileak zehaztu beharko du zertan datza murrizketa, salbu eta aplikagarri zaion hitzarmen kolektiboak irizpideren bat ezarri duenean horren inguruan. Ildo horretatik, lanaldi-murrizketa %100ekoa izan daiteke. Baina ez da ahaztu behar lanaldia murriztu ahala ordainsariak ere modu proportzionalean murrizten direla. Horrenbestez, neurri hori ez da oso eragingarria izango, babesik gabe utziko dituelako gurasoak. Zernahi gisaz, lanaldia egokitzeko nahiz murrizteko eskubideak justifikatuak, arrazoizkoak eta proportzionalak izan behar dira, enpresak duen egoera aintzat hartuta. Hori dela bide, enpresaburuak uko egin diezaioke langilearen eskaerari, gehienbat, enpresako edozenbat langilek egikaritu dituztenean eskubideok. Horregatik, ez da arraroa izango gatazkak sortzea enpresaburuaren eta langileen artean. Halakoetan, euren artean, edo adiskidetzaile, bitartekari zein arbitro baten laguntzarekin, konpondu ezean, langileek auzitegietara jo beharko dute, norberaren nahiz familiaren bizitza eta lana uztartzeko eskubideak egikaritzeko prozedura berezia baliatuz. Jakina, horrek berarekin dakar segurtasunik eza, azken buruan epaileak hartuko duelako erabakia.\nBaina zer gertatuko da irailaren 22tik aurrera Espainiako Gobernuak ez baditu luzatzen 8/2020 EDLak jasotako neurriak? Kasu horretan Langileen Estatutuak jaso dituen eskubideak egikaritzeko aukera egongo litzateke. Eskubide horien artean, langileek lanaldia murrizteko eskubideari eutsiko diote semealabak zaindu ahal izateko, baina kasu horretan ere ordainsariak modu proportzionalean murriztuko zaizkie.\nHalaber, langileek familia-bizitza eta lana uztartzeko eskubidea eragingarri egiteko egokitzapenak eskatu ahal izango dituzte, lanaldiaren iraupen eta banaketari, lan-denborari eta lan egiteko moduari dagokienez. Azken aukera horren baitan distantziara lan egitea ere eskatu ahal izango dute. Alabaina, enpresaburuak hartuko du azken erabakia. Horretarako, hitzarmen kolektiboak jasotako prozedurari jarraituko dio, eta, halakorik izan ezean, enpresaburuak langilearekin negoziazio-prozesua hasiko du. Prozesu horrek, gehienez, 30 egun iraun dezake. Behin prozesua amaituta, enpresaburuak idatziz jakinarazi beharko dio langileari bere erabakia. Erabaki hori izan daiteke eskaera onartzea, langileari bere beharrizanak ase ditzakeen beste proposamen bat egitea ala eskaera gaitzestea. Azken kasu horretan, eskaera gaitzesteko kontuan hartu diren arrazoi objektiboen berri eman beharko da.\nLaburbilduz, Langileen Estatutuaren arabera distantziara lan egiteko eskubideak ez du inolako lehentasunik, bestelako neurrien parean geratzen da. Orobat, neurri horiek guztiak egikaritu ahal izateko prozedura luzeagoa denez, familia-bizitza eta lana uztartzeko eskubidea ezerezean gera daiteke bizi dugun egoerari aurre egiteko. Horrezaz landa, behin enpresaburuaren erabakia jakinda, horrek ez badu langilearen eskaera onartzen, posible da langileak auzitegietara jotzea, gorago esan den moduan.\nBeste konponbide batzuk ere mahaigainera daitezke.\nModu horretara, batzuek 10/2020 ELDak araututakora jo eta ordaindutako baimenaldi berreskuragarria aplika daitekeela diote. Aitzitik, orduko egoera eta orain aurreikusten dena ez datoz bat. Egin-eginean ere, lehen langile orori aplikatu zitzaion neurri hori eta orain langile zehatz batzuei baino ez litzaieke aplikatuko. Beste hitz batzuekin esanda, lehen enpresek modu oro hartzailean aurreikus zezaketen lana berreskuratzeko plangintza, langile guztiak ukituko zituena. Orain, ordea, antolaketa-arazoak eta konpongaitzak diren desorekak sor daitezke.\nBeste batzuek, berriz, azaldu dute posible litzatekeela lanaldi murrizketak osatzeko Gizarte Segurantzako prestazioetara jotzea. Noski, horretarako prestazio berri bat arautu beharko litzateke. Agian, eredugarri izan daiteke minbizia edo bestelako gaixotasun larria duen adingabea zaintzeko prestazioaren egitura. Baina prestazio hori bat-batekoa edo istantekoa izan dadin, kontribuziorik gabeko izaerarekin arautu beharko litzateke, eta horrek berarekin dakar balizko onuradunek egiaztatzea behar besteko baliabide ekonomikorik ez izatea egoerari aurre egiteko.\n¿Es posible un "capitalismo progresista"?.


Euskadiko Gazteriaren Kontseilua :: EGK-K SINATUTAKO MANIFESTUAK :: EZ DUTE ELKARTASUNA ISILARAZIKO :: ISRAELEN AURKAKO BOIKOT, DESINBERTSIOAK ETA ZIGORRAK\nEGK [eus] :: EGK-k sinatutako manifestuak :: Ez dute elkartasuna isilaraziko :: Israelen aurkako boikot, desinbertsioak eta zigorrak eu\n2011-04-12 Ez dute elkartasuna isilaraziko. Israelen aurkako boikot, desinbertsioak eta zigorrak Ez dute elkartasuna isilaraziko. Israelen aurkako boikot, desinbertsioak eta zigorrak\n2005ean Palestinako 200 alderdi politiko, gizarte eragile eta elkarte inguruk Nazioarteko BDS (Israeli Boikot, Desinbertsioak eta Zigorrak) Kanpainari ekin zioten. Orduan, garai bateko Hego Afrikako apartheid erregimenaren aurkako nazioarteko boikot kanpaina eredutzat hartuta, elkartasun deia zabaldu zieten mundu osoko gizarte eragile eta norbanako solidarioei, izan ere, jakin bazekiten Israelgo apartheid erregimena suntsituko bazuten estatu sionistaren gaineko presioa eragingo zuen mundu mailako borroka baketsu baten beharrean zeudela. Beraz, mundu osoan Israelgo estatuko ordezkariei boikot egiteko (kirol arloan, kultura arloan, diplomazia arloan, arlo akademikoan zein arlo artistikoan) eta Israelekiko merkatal harremanak bertan behera uzteko deia egin zuten, harik eta Nazioarteko Giza Eskubideen legedia betetzen duten arte. Beraz, boikot deia ez zen norbanakoei zuzenduta, baizik eta Israelgo erakundeei, ordezkariei, eta baita apartheid politikei babes publikoa ematen dieten pertsonei ere.Euskal Herrian, zenbait gizarte eragilek, internazionalista taldek, eta norbanako solidariok BDS deia jaso eta Palestinako herriarekiko elkartasunean hitzetatik ekintzetara pasatzeari ekin genion. Iragan azaroan, Senperen egindako batzarrean, tokian tokiko eragile eta elkartasun plataforma horiek Euskal Herria-Palestina Sarea sortu eta elkarlanean ari gara.\nUrte hauetako jardueran, hortaz, behin baino gehiagotan egin diegu aurre Israelgo estatuko ordezkariei, izan ere, uste dugu Israelgo apartheid politikak gaitzesten ez dituzten kirolari, musikari, edo, oro har, ordezkariei harrera adeitsua egitea Israelek bultzatutako normaltasun kanpainari laguntzeko bide bat dela. Baina azken urte hauetan burututako protesta ekitaldiek ondoriak ere izan dituzte. Ekintza horietan jazarpen larriena pairatu dutenak Tel Aviveko Maccabiren kontra burututakoak izan dira, izan ere, Israelgo kirol enbaxadoreek Euskal Herrian jokatu dutenetan egindako protesta ekitaldietan poliziaren bortizkeria ez ezik, salaketak eta isunak ere jaso ditugu. Maccabiren aurkako boikot ekintza burutzeko erabakia, baina, ez da funtsa gabekoa izan, izan ere, saski baloi taldeak ezinbesteko papera jokatu du Israelgo armadak Gazan burututako sarraskiak zuritzeko kanpainan. Datorren apirilaren 12an izango dugu Gasteizen BDS ekimeneko ekintzaile baten aurkako lehenengo epaiketa. Baskoniaren kantxara Palestinako bandera zeramala salto egiteagatik ikur terroristak erakutsi zituela leporatu eta 3001 euroko isuna ezarri zioten. Gerora salaketa aldatu eta 1400 eurora murriztu diote zigorra, baina zehaztu gabe zein ote den leporatzen dioten delitua eta zergatik ote zuten ikur terroristatzat bandera legal bat. Baina hori ez da azkena izango, izan ere, gerora ere, beste ekintzaile batzuek jasan izan dute jazarpena eta kriminalizazioa, eta honen atzetik epaiketa eta zigor gehiago ere etorriko dira.\nBaina, halaber, uste dugu elkartasunaren kriminalizazioa boikot kanpainaren lorpenen ondorioa baino ez dela. Gure lanak kolokan jartzen ari da iritzi publikoaren aurrean israelgo apartheid politiken zilegitasuna eta horrek beldurra ematen die Israelgo interesen defendatzaileei, eta beldurraren beldurrez eta argudioen faltan elkartasuna kriminalizatu beste irten biderik ez dute ikusten. Horren adibide ugari izan dugu azken aldi honetan, besteak beste, ekintzaile ezagunen aurkako jazarpena, zenbait politikarik kaleratutako boikotaren aurkako manifestua, BDS kanpainaren aurkako boikot mediatikoa.BDS mugimenduaren aurkako kriminalizazio kanpainak, beraz, berresten digu apartheidaren aurkako borrokan bide zuzenean ari garela, eta kikildu baino boikot estrategiari eusteko indarra ematen digu. Hortaz, gure konpromisoa adierazi nahi dugu nazioarteko mugimendu honekin, harik eta Israelgo estatuak bere apartheid politikak bertan behera utzi eta palestinarren giza eskubidean errespetatzen dituen arte.


Nola egin zortea eta dirua lortzeko amuleta - Money Amulet\nNola egin zortea eta dirua lortzeko amuleto bat zure eskuekin\nZortea eta arrakasta ekonomikoa dira jende gehienarentzat lehenak. Talisman ugari daude, baina horietako onenak zeuk sortutakoak dira.\nEz dira harri-talismanak nahitaezko laguntzaileen eta imanen zerrendatik ezabatu behar diruaren truke, beren botere naturala oso handia baita. Horien artean, krisolita, topazioa, granatea, abenturina eta kornalina bezalako harriak daude.\nDIY feng shui amuleteak\nTalisman indartsuenetako bat hari gorria da. Feng shuiaren arabera, gorriak Qi kopuru handiena erakartzen du, pertsona batek arrakasta handiagoa izan dezan, ez bakarrik finantza arloan, baita maitasunean ere.\nHaria zeta, kotoia, artilea edo beste edozein material natural izan daiteke. Horrelako amuleto bat ahalik eta sinpleena izan dadin, haria behar bezala lotu besterik ez duzu egin behar. Itzuli eskua, lotu haria lehenengo goialdean eta gero behean. Gehiegikeria moztu daiteke. Utzi hainbat hilabetez.\nFeng Shui-ko adituek sei hilean behin haria aldatzea gomendatzen dute. Ez da garbitu behar edo etxeko tiraderetan nonbait utzi behar da. Zaharrak ondo zerbitzatu ondoren, bota egin beharko zenuke.\nEtxeko bigarren Feng Shui amuletoa dirua lortzeko eta zorte ona laranja azal lehorra da. Lurrazal honen zati txiki bat zorroan edo lan poltsan eraman behar da. Hobe da zure eskuineko eskuko mahaigainean etzanda badago, nonbait leku nabarmenean. Amuleto honek finantza-potentziala handitzen du eta negozioan eta lanean erabaki egokiak hartzen laguntzen du.\nHirugarren feng shui amuleta dirua soilik erakartzeko da. Txanpon soil bati buruzkoa da. Saiatu ezohiko txanpon bat aurkitzen, nahi baduzu zorroan dauden gainerakoetatik bereizteko.\nEtxeko amuleto herrikoiak zortea eta dirua lortzeko\nGatz poltsa. Poltsa txiki batek, gatz pixka bat bota behar duzunean, finantza nahasmendutik salbatuko zaitu eta etsaien, begi txarraren eta arazoen aurkako babes bikaina emango dizu. Poltsa zure eskuekin egina izan behar da, ez erosi edo ez eskatu inon Interneten. Gatzaz gain, lastoz, lore lehorrez edo artilez bete daiteke. Lotu artilezko hariekin. Etengabe eraman behar duzu zurekin. Izan poltsan, autoan edo poltsikoan nahikoa txikia bada.\nAmuleto sendo bat egin dezakezu orearekin. Orea oratzen dugu, eta gero bola bat egiten dugu, barruan txanpon bat jar dezakezu. Amuleto honek zure dirua babesten du gaizki nahi dutenen aurka. Erosketak egitea errazagoa eta seguruagoa izango da - engainatuak izateko aukerak nabarmen murriztuko dira. Antzinakoen ustearen arabera, oreak patua aldatzen laguntzen du.\nBotoi beltza. Botoi arrunt batekin talisman bat egiteko, beltza izan behar duzu eta lau zulo ere eduki behar dituzu. Artilezko hari beltzak eta grisak beharko dituzu. Hari beltza beheko ezkerreko zuloan sartu beharko da, handik goiko eskuinera, gero hari grisa beheko eskuinean eta gero goiko ezkerrean. Hori egin behar da hariak alde batera atera daitezen. Horren ondoren, lehenik eta behin hari grisa lotu behar duzu, eta gero hari beltza. Hau da norberak egindako talisman indartsuena zorte onerako, maitasunean eta egintzetan laguntzen duena, pertsona txarretatik babesten duena.\nGoian deskribatutako talisman guztiak bateragarriak dira, baina bioenergiako adituek ez nahastea gomendatzen dute. Probatu guztiak txandaka eta aukeratu onena zuretzat. Egiaztapenak bizpahiru aste behar ditu gutxienez. Zortea azkarrago erakarri nahi baduzu, adibidez, finantza arloan, meditazioa dirua erabil dezakezu.


1. ARRAINAK - Ingurune urtarretan bizi dira, ibai, itsaso eta laku ia guztietan.\n2. ARRAINEN GORPUTZA - Ardatz itxurako gorputza uretan mugitzeko. - Ezkatak, babesteko. - Hegalak, gorputz adarrak.\n3. ISATS HEGALA Begiak, sudur zuloak eta ahoa. BIZKAR HEGALA OPERKULUA SABEL HEGALA UZKI HEGALA BULAR HEGALA\n4. BIZI FUNTZIOAK - Nutrizio funtzioa: Haragijaleak eta iragazleak dira. - Ugalketa funtzioa: Ia guztiak obiparoak eta kanpoko ernalketarekin, obuluak eta espermatozoideak uretan askatu. - Harreman funtzioa: Alboko marra dute, presioak, harrapakinak eta harrapariak erregistratu. ZAKATZ ARNASKETA - Oxigeno askoko eta karbono dioxido gutxiko ura sartzen da. - Oxigeno gutxiko eta karbono dioxido askoko ura irten. ZAKATZ: Operkuluaz babestua. Brankiak.\n5. KARTILAGODUNAK Kartilagozko eskeleto malgua dute. Adb. Arraia eta marrazoa.\n6. Hezurdunak dira, eskeleto zurruna dute. Adb.: Amuarraina eta legatza.\n7. IRATI ITURREGI GAIZKA IZAGIRRE


Tasen beherakada hipotekari aplikatzea | Consumer\nTasen beherakada hipotekari aplikatzea\nHipoteka-kredituek ez dituzte interes-tasetan beherapenak jasotzen Espainiako Bankuak ofizial egiten duen arte, eta horrek aplikazioa hilabete bat edo bi atzeratzen du.\nEuriborra hilero jaisten da, baina hipotekaren kuota ez da aldatzen, eta erabiltzaile askok galdetzen dute zergatik ez den islatzen Europako Banku Zentralak aplikatzen duen beherapena. Erantzuna da jaitsiera ez dela indarrean sartuko harik eta Espainiako Bankuak adierazle horren beherakada Estatuko Aldizkari Ofizialean (BOE) argitaratuz jakinarazi arte. Prozesu hori zenbait hilabete atzeratu daiteke.\nEBZak interes-tasak jaistea erabakitzen duenetik Espainiako banku-organo ikuskatzaileak argitaratu arte, hipoteka ez da berrikusten. Hala, nahiz eta Euriborra % 2,622an itxi urtarrila, Espainiako Bankuak ez du berretsiko otsaila edo martxoa arte, orduan gauzatuko baita, eta hipotekatuak hura nabaritzen hasten direnean. Kontuan hartu behar da, nahiz eta EBZak jaitsiera aplikatu zuen egunean hainbat web orritan edo egunkarietan zabaldu den, Estatuko Aldizkari Ofizialean hurrengo hilaren 20 inguruan argitaratzen dela. Egoera horren aurrean, aldaketak defendatzen dituzten ahotsak ez dira gutxi, hala nola Tomás Marco ekonomialaria, Euriborra kentzearen eta Europako Banku Zentraleko tipoak zuzenean aplikatzearen alde egiten duena. Haren iritziz, horrela “ziurgabetasuna ezabatuko litzateke”, eta, gainera, herritarrak “irabazten aterako lirateke”, bi edo hiru hilabete lehenago aplikatuko bailitzateke. Proposamen honen gurutzea alderantzizko prozesuan gauza bera gertatzea da, eta interes-tasak igotzen direnean efektuak ere berehala nabarituko dira.\nKontratuaren araberako berrikuspena\nKontratatutako hipoteka-kredituaren modalitatearen arabera ere aplikatuko da jaitsiera. Interesak hilero, hiru hilean behin, sei hilean behin edo urtean behin berrikusten dira. Horregatik, hipotekaren interes tasak jaisten direnean, azterketa iritsi arte itxaron beharko da. Berrikuspenaren egunean, gainera, Espainiak onartutako azken mota hartzen da, duela bi edo hiru hilabete egindakoa izan daitekeena; seihileko eta urteko berrikuspenen kasuan, epe luzeagoak ere har daitezke. Interes-tasa aldakorra berrikusteko data eta maiztasuna ezagutzen ez duenak bere hipotekaren eskritura berrikus dezake. Espliziturik ez badago, sinadura data egiaztatu behar da. Era berean, kontuan hartu behar da berrikuspenaren baldintzak nolakoak diren: berrikuspen egunaren aurreko hilabetean edo hilabete batzuk lehenago, nahiz eta normalean aurreko hilabetean jasota egon.\nHipotekatuak oso erraz jakin dezake, eta hiru urratsetan, hurrengo berrikuspena noiz egokituko zaion:\nEgungo ordainagirietan zer interes kobratzen ari zaizkizun ikusita.\nOndoren, diferentziala kenduko zaio, eta horrek hilabete jakin bateko Europako erreferentzia-indizearen balioa emango dio.\nBalio hori hilabeteen taulan bilatuz, benetan zein hilabetetan izan zen jakiteko, azken berrikuspena izan baitzen. Aurkitutakoan, hiru hilabete, sei hilabete edo urtebete egingo da (berrikuspen motaren arabera), eta hurrengo berrikuspenaren hilabetea zein izango den jakingo da.\nEURIBORRAREN JAITSIERA BERRIA URTARRILEAN\n2009ko lehen hilabetean, Euriborraren beste jaitsiera bat aplikatu da, eta urtarrileko hileko batezbestekoa% 2,622 da. Hilabete honetako joera orokorra ez da asko aldatu beste ariketa batzuetakoarekin alderatuta, eta, egunez egun, salbuespenak salbuespen, Europako erreferentzia-indizeak behera egin du etengabe. Eguneko balioari dagokionez, Euriborrak % 2,273 amaitu du hila, hau da, 0,776 puntu jaitsi da aurreko hilabetearekin alderatuta.\nAdierazlea antzeko mailan egon zen azken aldian, 2005eko irailaren amaieran, %2,266ra iritsi zen. Urtarrileko hileko batez bestekoak ere, %2,622, 0,83 puntu egin du behera aurreko hilekoarekin alderatuta. Hori dela eta, inoiz izan den hileko hirugarren jaitsiera handiena izan da, iazko azaroan eta abenduan lortutakoen atzetik.\nberrikusketa hipoteca-eu jaitsiera meses-eu motak


Euskadi tropikala - Mondraberri\nAsier Aranzadiren artikulua.\nJatorrizko artikulua irakurtzeko\nAsier Aranzadi / 2015eko abenduak 29, asteartea\nOrain dela urtebete, beste sarrera bat partekatu nuen gabonetan izaten ari giñen eguraldiari buruz. Zeru garbi eta gau hotzarekin bukatu genuen urtea, eta elurra mendi tontorretan.\nAurten, ez gabonetan baizik eta abendu guztian izaten ari garen eguraldia zoratzekoa izaten ari da. Euri gutxi, tenperatura epelak, eguzkia, hegoaizea......ez hotzik, ez elurrik, non da negua?\n2015 urtea, erregistroak hartzen direnetik beroena izan da munduan eta bestalde, aurtengo El Niño fenomenoa Pazifikoan, 1997-koa baino indartsuagoa izan da, errekord guztiak gaindituz. Honez gero, zikloi aktibitatea Pazifikoan ikaragarria izan da, tifoi mordo eta indartsuak sortu dira urtean zehar, inoiz baino gehiago baina zorionez gehienak ez dute lurra ikutu eta itsasoan zehar mugitu dira desagertu arte. Baino hau beste historio bat da.\nGaiari bueltatuz, abendu honetan eukitzen ari dugun eguraldia ez da normala, edo behintzat urtaro honi dagokiona. Azkenengo urteetan ez dugu elur askorik jaso neguan baino kontuan hartu behar dugu negua hasi berria dela eta gurean, otsaila izaten dela benetako negu giroa ekartzen digun hilabetea. Orduan esperantza ez dugu galduko, batez ere elurzale amorratuak garenok. Goiko argazkia, azkenengo egunetan twitter-en gehien partekatu den irudietako bat izan da, eta ez da gutxiagorako.\nEgun hauetan Estatu batuetan izan diren tornadoakoso indartsuak eta ohikoak izaten ari dira, El Niño fenomenoaren efektuaren ondorioz, hori diote eta ez da harritzekoa. Zonalde horretan momentu honetan daukaten eguraldia ez dauka zerikusirik iaz eta azkenengo neguetan izan dutenarekin.\nMosku hiriko plaza gorria elur gabe dago, harritzekoa eta guztiz ezhoizkoa eta bestalde Erresuma Batuetan izaten ari diren uholdeak ikaragarriak izaten ari dira eta ez du hobetzeko itxurarik...\nBukatzeko beste irudi esanguratsu bat: Hemen izaten ari garen negua epela izaten ari bada, hurrengo egunetan Artikoraino luzatu behar den dorsala, aire oso epela bihalduko du goi latitudeetara. Hau da, hurrengo egunetan Ipar Poloan emango diren tenperaturak ia udan ematen diren antzekoak izango dira....\nEgoera hau berezia da oso eta ikusiko da aurrerantzean nola dijoan meteorologia munduan zehar eta batez ere Euskal Herrian. Ematen du aldaketak izango direla gurean hurrengo egunetan, ez dakit negu itxura hartuko duen ala ez, baina bai urtaro honi dagokion antzekoa.


Antxoa gazteen bila - ZientziaEus\nAntxoa gazteen bila\n2007/02/01 Etxebeste Aduriz, Egoitz - Elhuyar Zientzia Iturria: Elhuyar aldizkaria\nAzken bi urteetan arrantzaleek ez dute ia antxoarik harrapatu, eta baliabide horren kudeaketaren inguruan hainbat eztabaida izan da. Itsasoan zenbat antxoa dagoen jakitea ezinbestekoa da kudeaketarako, eta, hori kalkulatzeko, AZTI-Tecnaliako ikertzaileak antxoa gazteen bila atera ziren, beste behin ere, iazko udazkenean.\n2007/02/01 | Etxebeste Aduriz, Egoitz | Elhuyar Zientziaren Komunikazioa\nJUVENA06 kanpaina zientifikoa 2006ko irailean eta urrian egin zuen AZTI- Tecnaliak. Kanpaina haren emaitzen arabera, aurreko udaberrian jaiotako antxoen kopurua txikiegia zen populazioa suspertzeko. Beraz, antxoaren arrantzak arriskuan jarraitzen du.\n2003az geroztik urtero egin dituzte JUVENA kanpainak udazken-hasieran, Bizkaiko Golkoko antxoa gazteen populazioa neurtzeko helburuarekin. Kanpaina akustikoak dira, hau da, zunda akustikoak edo ekozundak erabiliz kalkulatzen dute zenbat antxoa gazte dagoen.\nUdazkeneko kanpaina bi itsasontzirekin egin zuten: Emma Bardan itsasontzi ozeanografikoarekin eta Itsas Lagunak arrantza-ontziarekin. Bi ontziak ekozunda zientifikoekin horniturik zeuden. Lehenak arraste-sare pelagikoen bidez arrantzatzen du, eta bigarrenak, Kantauriko arrantzaleen gisara, ingurasarearekin.\nBi itsasontzi horiekin golko osoan aztertu dute antxoa gazteen presentzia. Laginketa egiteko, garai horretan antxoa gazteak non espero diren hartzen da kontuan, eta banaketa-azaleraren mendebaldeko eta iparraldeko mugak aurkitzen saiatzen dira. Aurreko ikerketa batzuen arabera, garai horretan antxoa gazteak golkoaren alde ozeanikotik kostalderantz mugitzen dira, kontinente-ezponda zeharkatuz Kantauriko eta Frantziako kostatarantz.\nLaginketa kostekiko perpendikularrak diren trantsektuetan egiten da. Trantsektuen artean 15 itsas milia daude, eta gutxienez 2.000 m-ko sakonerako puntura arte luzatzen dira. Puntu horretan, oraindik antxoaren presentzia detektatuz gero, ordea, aurrera jarraitzen da, antxoarik gabeko 3 itsas milia egin arte.\nEkograma honetan, arrain-sarda bati dagokion ekotraza bat ikus daiteke.\nEkozundek detektatutako energia akustikoa ekogramen bidez ikusten da. Ekograma horietan osatzen diren irudiei ekotraza deitzen zaie, eta daukaten itxura edo egituraren arabera arrainei dagokien energia desberdin daiteke. Gero, egindako arrantzetatik lortutako informazioaren arabera, energia hori zein espezieri eta zer neurritako aleei dagokien kalkulatzen da.\nTrantsektu bakoitzean, lehenengo ekotrazak agertzen direnean, botaldi bat egiten da, eta hortik aurrera, ekotrazen egituran aldaketaren bat nabaritzen den bakoitzean, berriz arrantzatzen da. Arrantzatutakoa espezieka sailkatu eta espezie bakoitzeko zorizko lagin bateko aleak neurtzen dira. Antxoaren kasuan, lagina izoztu eta aurrerago, laborategian, pisatu eta adina kalkulatzen zaie.\nLaginketa egunez egiten da, edo gehienez ere, ordu pare batez luzatzen da ilundu ondoren. Izan ere, antxoa gazteak sarda trinkoak osatuz agertzen dira egunean zehar, baina gauean sakabanatu egiten dira, eta zaila izaten da plankton-geruzen artean identifikatzea.\nKanpainaren emaitzen arabera, 2006ko udazkenean antxoa gazteen banaketa oso kostakoa izan zen, oro har. 50 m-tik beherako sakonerako uretan aurkitu zuten populazioaren parte handi bat, bereziki golkoaren hegoaldean. Aurreko urteetan hegoaldeko antxoak ezponda inguruan agertzen ziren. Iparraldean, aldiz, banaketa zabalagoa izan zen, eta antxoa helduarekin nahasirik agertu zen. Kantitateari dagokionez, 2005ean baino % 50 antxoa gutxiago zegoen, eta 2003an baino % 30 gutxiago.\nJUVENA kanpainen azken helburua da antxoa gazteen ugaritasun-indizearen eta hurrengo urteko helduen ugaritasunaren arteko erlazioa ezartzea. Oraingoz, erlazio horren hiru puntu baino ez daude: 2003ko udazkena-2004ko udaberria, 2004ko udazkena-2005eko udaberria eta 2005eko udazkena-2006ko udaberria. Hurrengo puntua 2007ko udaberriko kanpaina egindakoan ezarriko da, baina, oraingoz, seriea motzegia da iragarpenak egiteko, eta balio orientagarria baino ez du.\nItsas Lagunak arrantza-ontziak ingurusarearekin egiten ditu harrapaketak.\nAntxoaren biologiaz dakigunaren arabera, oso espezie kaltebera da, eta gorabehera handiak izaten ditu urte batetik bestera; izan ere, bizitza laburra du (3 urte), heriotza-tasa altua (bai naturala, bai arrantzak eragina) eta helduen biomasak generazio berrien ugaritasunarekiko mendekotasun handia du; horrek guztiak baliabidearen krisi larriak eragin ditzake. Azti-Tecnaliako ikertzaileen iritziz, antxoaren suspertzea bermatzeko, irizpide zientifikoetan oinarrituriko kudeaketa egokia egiteko lan egin behar dute administrazioek eta sektoreak berak.\nJUVENA kanpainako datuek balio orientagarria baino ez badute ere, Itsasoa Ikertzeko Zientzialarien Kontseiluak (ICES) eman eta Europako Batzordeko arrantzaren batzorde zientifiko, tekniko eta ekonomikoak (STECF) onarturiko gomendioa berresten dute. Gomendio horren arabera, arrantza debekatzea komeni da ugaltzaileen biomasa suspertzeko beharrezkoa den erreklutamendua baieztatu arte.\nEuropako Ministroen Kontseiluak, hala ere, ez zuen antxoaren arrantza debekatzeko erabakirik hartu 2006ko abenduan; horren ordez, arrantza esperimentala proposatu zuen. Hau da, Frantziako 8 arrantza-ontzi eta Kantauriko 20, zientzialariak berekin dituztela, aterako dira arrantzara datorren udaberrian.\nAkabo antxoaren iruzurrei\nBadago nahiko antxoa?\nBizkaiko Golkoko antxoaren azterketa


Berogailu - Wikipedia, entziklopedia askea.\n(«Berokuntza» orritik birbideratua)\nBerogailua kanpoan hotz egitean, leku itxiak berotzeko tresna bat da. Gasa edo elektrizitatea erabiltzen dute gaur gehienetan etxeetako berogailu gehienek berogailu edo bero iturritzat, garai bateko egurra eta ikatza ia baztertu direnean.\nBerogailu zahar bat.\nJata markako berogailua, Eibarren egina.\n1 Berogailu sistemak\n1.1 Ohiko sistemak\n1.2 Bestelako sistemak\n1.2.2 Eguzki plakak\n1.2.5 Barruti berokuntza\n2 Berogailuak Euskal Herrian\nElektrizitatea erabiltzen duten berogailuak dira kutsagarrienak eta erabilienak. Gero daude ikatza, diesela eta gas naturala, erabiltzen dituztenak.\nOso sistemka ekologikoa da. Bi motakoak daude: egurra edo pelleta errez ibiltzen direnak. Berogailu honen bidz, ura berotu eta etxebizitza berotu liteke. Egurra eskuz sartu behar da. Pelletak ez du ordea hainbeste lana, gas galdaran bezala sar baitaitezke.\nGuztiz ekologikoa da baina bera bakarrik ezinda erabili,. Hotz handiko egunetan eguzki gutxi dagoelako. Horrelako egoeretan beste sistema bat behar da.\nSistema nahiko ekologikoa da. Lur azpiko hodien bidez bertako beroa hartzen da (10-15 gradura dago 10 metrora). Elektrizitatea eta lurraren beroa erabiltzen ditu, izan ere, elektrizitate kilowatt ordu bat eta lur azpitik lortutako hiru kilowatt ordu bero bihurtzen ditu. Ura 35 graduan berotzen du baina 50 gradutik gora eraginkortasuna galtzen du.\nEz da berriztagarria baina ez da hain kaltegarria ingurumenerako, oso eraginkorra baita. Elektrizitatea sortzeko gasa edo diesela erreta geratzen den beroa erabiltzen du. Beraz, erregaiaren ustiapena handia da.\nElektrizitatea sortzeko fabrikak hirietatik gertu daudenean hauen bero soberakinak hiriaren zati handiak berotzeko baliagarriak dira. Fabrikak eta hiriak hodien bidez lotzen dira beroa erabili egiten denez, ingurumenerako ere hobea da.\nBerogailuak Euskal HerrianAldatu\nEuskal Herrian egurra da gehien erabiltzen dena, beraz, biomasa. Geotermiak geroz eta indar handiagoa Araban, Bizkaian eta Gipuzkoan.\n↑ http://www.euskara.euskadi.net/r59-lurcontd/eu/contenidos/termino/_c00950/eu_b_2585/b2585.html Lur hiztegi entziklopedikoa, 2014-11-27\n↑ a b c d e «BESTELAKO SISTEMAK», Berria, 2014-11-27\n↑ Iker Tubia, «Bestela ere berotu daiteke», Berria, 2014-11-27\nAzken aldaketa 13 abendua 2019(e)an, 13:42(e)tan\nOrriaren azken aldaketa: 13 abendua 2019, 13:42.


Diru laguntza hauen helburua da Mendaroko bizilagunek aisialdiko Eusko Jaurlaritzak homologatutako “Haur eta Gazteen Aisialdirako Begirale edo/eta Zuzendari” titulua lortzeko ikastaroak egin ditzaten bultzatzea.\nMatrikularen %50, gehienez ere 250 €.\nOnuradunak eta Bete beharreko berariazko baldintzak\nMendaron erroldatuta egotea, urtebetez.\nIkastaroaren alde teorikoa gainditzea.\n3-diru-2.1-17 Aisialdiko begirale eta zuzendari titulu ikastarorako dirulaguntza eskaera.\nIrailaren 1etik 15era, itxiera data, dirulaguntza eskaeraren inprimakia, honako agiriekin batera:\nTitulua edo Ikastegiaren ziurtagiria.\nErakunde publikoei egindako diru laguntza eskaera, zein jadanik jasotako diru laguntzen gaineko zinpeko aitorpena.\nAisialdiko begirale eta zuzendari titulua lortzeko ikastarorako dirulaguntzen udal arautegia AE 20/2018 bidez onartua\nEskaera eta “aurkeztu beharreko agiriak”


About: Angel Garitano\nAngel Garitano Urkizu, Ondarru, (Ondarroa, 1950eko irailaren 21ean) futbolaren munduarekin harreman estua duen Bizkaiko futbolari ohi eta entrenatzaile ohia da. Gaur egun Euskadi Irratiarekin esatari lanak egiten ditu Athleticken partidetan.\nAngel Garitano Urkizu, Ondarru, (Ondarroa, 1950eko irailaren 21ean) futbolaren munduarekin harreman estua duen Bizkaiko futbolari ohi eta entrenatzaile ohia da. Gaur egun Euskadi Irratiarekin esatari lanak egiten ditu Athleticken partidetan. (eu)\nAngel Garitano (eu)\nAngel Garitano Urkizu (eu)


Gorka Belasko: Beste animalia batzuk\nAzken egunotako berrietan elefante bat agertu da etengabe. Niri burura etorri zitzaidan irudia hauxe izan zen.\nGertatutakoaren metafora bat bezala, ikus-poema bat balitz moduan.\nNire bizitzaren hiru laurdenetan bizi izan naizen herriaren garapenean paper handia jokatu du produktu honek, bertan ekoizten baitzen.\nDenborarekin beste diseinu modernoagoa erabili zuten. Nire datuak oker ez badaude, Pepe Camiñas maisuak hartu zuen parte lan horretan.\nIrudi honetan agertzen den ontzi erraldoian marraztuta egon zen urtetan aipaturiko logotipoa, La Papelera Españolarena bilakatu baitzen, bere arrakastaren froga paregabea. Eta duela hogei urteko porrota gertatu zenean prentsa-papera ekoizten duen Papresak bereganatu zuen, pakidermoa gipuzkoarra bilakatuz.\nEuskarri honen etorkizuna ez dago argi. Baina norbaitek ziurtatu beharko du bere iraupena, etorkizuna ezin baitugu eraiki hona ekarri gaituena ahaztuz.\nElefanteak futbol zelaietara egin zuen salto bertako Club Atlético Aranguren futbol taldeak bere armarrian kokatu baitzuen 1958an. Handik ez da mugitu, jokalarien kamiseten gainean ez bada.\nPublicat per Gorka a 18:53\niKamiTre ha dit...\nElefanteari buruzko zerbait aurkitzen badut komentaukotzut ze bai, aitak milaka gauza zituen bere orden "desordenatu" horretan (neu bezala) baia denbora eman behar didazu horretarako, zail izango zaidalako hainbeste paperen eta artxibo digitalen artean murgiltzea eta zerbait interesagarria topatzea. Baina esandakoa, Arangurengo Elefantearen jatorria edo beste ezerren berri lortzen badut, esangotzut Gorka.\n09 de maig, 2012 00:08


"On egin eta ondo egin" kanpaina, azaroaren 20tik 28ra, Hondakinen Prebentziorako Europar Astearen barruan - Albisteak - Astigarraga\n"On egin eta ondo egin" kanpaina, azaroaren 20tik 28ra, Hondakinen Prebentziorako Europar Astearen barruan\nEgunerokotasunean menuak eskaintzen dituzten Astigarragako jatetxeetan ontziak banatuko dira, bezeroek platereko soberakinak etxera eraman ditzaten.\nOn egin eta ondo egin Kanpainaren helburua da jatetxeetan bezeroei aukera ematea platerean kontsumitu gabe geratu den soberakina etxera eramateko, elikagaien xahutzea murriztu eta horiek hobeto aprobetxatzeko helburuz.\nEkimen horren bidez, eguneroko ohituretan eragin nahi da eta ikusarazi zaborretan bukatzen duten elikagaiak aprobetxatu daitezkeela.\nHorretarako, egunerokotasunean menuak eskaintzen dituzten herriko jatetxeetan ontziak banatuko dira, bezeroek platereko soberakinak etxera eraman ditzaten.\nNoiz izango da eta nola?\nKanpaina azaroaren 20tik 28ra egingo da.\nParte hartzen duten Astigarragako jatetxeren batean jatordua bukatzean, bezeroak soberakinak baldin baditu platerean, etxera eramateko aukera eskainiko zaio. Horretarako, kanpainarekin bat egin duten establezimenduak, udalak banatutako tupperrean jarriko dizkio elikagaiak, etxera eraman ahal ditzan.\nParte hartzen duten jatetxeak\nHondakinen Prebentzioaren Europar Astea\nAurten ere, Europako Hondakinen Prebentzioaren Asteak (European Week for Waste Reduction) dei egiten die Europako erakunde guztiei (erakunde publiko, erakunde pribatu eta gizarte zibilari) ingurumenaren alde egin eta ekimenarekin bat egin dezaten.\nHelburua da astebetez baliabide iraunkorrei eta hondakinen kudeaketari buruzko ekintzak sustatzea eta ezartzea, prebentzioaren, birziklapenaren eta berrerabilpenaren gainekoak, besteak-beste. Bestetik, aipatzekoa da elikagaiak xahutzearen aurkako lege-proposamen bat onartu berri dela, kontsumitu gabe geratu eta zakarrontzian amaitzen duten elikagaien xahutzea murrizteko eta horiek hobeto aprobetxatzeko.


Afganistanen diharduten GKEek aurten gutxienez 230 zibil hil direla salatu dute | Consumer\nAfganistanen diharduten GKEek aurten gutxienez 230 zibil hil direla salatu dute\nBiztanleria zibilean eraginik ez izateko neurriak hartzea premiazkoa dela diote\nAfganistango Laguntzarako Agentzien Kidego Koordinatzailearen (ACBAR) datuek adierazten dutenez, estatuko eta nazioarteko 97 erakunde humanitario biltzen ditu, eta, datozen urteetan, nazioarteko tropen esku hil dira herrialdean, eta 230 zibilen “gutxieneko” bat eragiten dute, horien artean 60 emakume eta haur.\nNazioarteko tropek egin dituzten operazioetan, “neurriz kanpoko edo bereizkeriarik gabeko erabilerak” “biktima zibilak” eragin ditu, GKEek salatu zutenez, militarrei giza eskubideak errespeta ditzatela eskatu zieten. “Eragiketa horiek sarritan egin dituzte NATOren agintalditik kanpoko indar eta agentziek”, ACBARek adierazi duenez, askotan tropa estatubatuarrak izan dira, batzuetan afganiar indarrekin lankidetzan.\nPopulazio-eremuetan “aire-erasoak, bonbardaketak eta bereizketarik gabeko erasoak” erabiltzeak eta argi eta garbi zehaztutako helbururik ez dagoenez, nazioarteko printzipio humanitarioak eta Giza Eskubideak “hausten” ditu, esan zuen ACBARek, Oxfam eta Save the Children bezalako erakundeek osatzen baitute. Ekintza horiek, gainera, nazioarteko indarrekiko etsaitasuna sortzen dute, segurtasunik eza betikotzen dute eta zeregin humanitarioaren segurtasuna eta irismena arriskuan jartzen dituzte”, erantsi zuen.\nEskola batean zeuden zazpi haur Estatu Batuetako bonbardaketa batean hil ondoren, eta Uruzganeko (erdialdea) afganistango probintzia batean oraindik ere borrokan ari ziren dozenaka zibil hil zirela adierazten duten albisteen ondoren, ACBARRek neurriak hartzeko eskatu zuen, egoera horiek saihesteko. Gertaera horietako asko GKEen arabera faltsuak edo zehaztugabeak diren premiagabeei buruzko informazioak lortzeagatik gertatzen dira. Hala eta guztiz ere, 14 zibil hil dira aurten ere, “langile militarrengandik hurbilegi gidatzeagatik edo ibiltzeagatik bakarrik”, azaldu zuten organismotik.\nAfganistan muertes-eu zibilak


Erabakitzeko eskubidea Baionan ere aldarrikatuko dute 21ean | Erabakitzeko eskubidea Baionan ere aldarrikatuko dute 21ean – iparraldekohitza\nGure Esku Dago taldeak Ipar Euskal Herriaren egituraketa instituzionalaren eztabaidan parte hartzeko beharra azpimarratu du. Eguerditan errugbi zelaian biltzera deitu dute.\nArgazkian agertzen den Hendaiakoan bezala, herri eta hiri andana batean antolatu zituzten ekitaldiak Gure Esku Dago-koek joan den larunbatean. BOB EDME\nAzkenaldian gaur-gaurko gaia den Ipar Euskal Herriaren egituraketa instituzionalari begira, ekainaren 21eko Gure Esku Dago taldearen Baionako ekitaldiak zentzu berezia dakar: «Pentsatzen dugu ezin daitekeela gisa horretako erabaki bat hartu herritarren parte hartzerik gabe. Nola erabakiko dute zer izanen garen guri zer izan nahi dugun ez badigute lehenagotik galdegin? Galderak sinplea iduri du, baina aldi berean, iduri du aski konplikatua dela plantan ezartzeko», laburbildu du Gure Esku Dago taldeko kide den Ihintza Ostolazak. Horren haritik, taldeko kide ere baden Iban Thikoipek gogoeta honela jarraiki zuen: «Badu hilabeteak politikariek erraten dutela badela kontsentsu bat lurralde kolektibitate baten alde. Bai, ados. Politikarien artean bada, beharbada, kontsentsu hori; baina guk eskatzen dugu, justuki, kontsentsu hori baldin bada, zergatik ez herritarrei galdetu, herritarrek erran dezaten. Eta ez bakarrik 30 kargudunek eta prefet batek».\nHilaren 21eko ekitaldia ez dela «helburu» bat gaineratu zuen Thikoipek. «Bitarteko ekitaldi bat da. Egun polit bat espero dugu, jendea elkartuko dela oihalen inguruan. Baina guk argi dugu epe luzera nahi dugula gizarteratu eztabaida hori eta gogoeta hori. Zinez jendea kontzientziarazi inportantea dela herritar bakoitzak bere hitza eman eta entzunarazi dezan». Aldiz, argi utzi nahi izan zuen Ostolazak ez direla definizioetan sartzen: «Zertan, nola, eta batez ere, zer erabakitan parte hartu behar den. Orokorki aldarrikatzen dugu herritarrek badugula zer errana erabaki horietan guzietan».\nEkainaren 21era ez dituztela ez alderdi politiko, ez kargudunak deitzen, baizik eta «norbanakoak, herritarrak. Bakoitza bere pentsaerarekin». «Gutxieneko oinarri» horiekin bat egiten dutenak: «Euskal Herria herri bat dela, eta, herri izanik, eskubidea duela erabakitzeko zein etorkizun nahi duen. Erabakitze horretan herritarrok, norbanakok badugula eskubidea deliberatzeko eta erabakia hartzeko». Ekinaldia bera ere ez dela «ekitaldi ikusgarri bat» nabarmendu zuen Ostolazak. Baizik eta «herritarren elkarretaratze bat».\nGainerateko hiriburuetan arratsaldez biltzekoak ditu ekainaren 21ean Gure Esku Dago taldeak, Baionan eguerditan finkatua dute ekitaldi nagusia. Musikaren Bestak dauka tenore aitzinatuaren arrazoia. Izan ere, ekainaren 21a Musikaren Besta eguna da aspaldian. Eta Baionan bestak arrakasta zabala jasotzen du usaian. Besta «parte hartzailea eta herritarra» den neurrian, Gure Esku Dago-ko kideek ez dute nahi izan batak bestea traba zezan, esplikatu zuen Thikoipek.\nGure Esku Dago bereziki mugaz bestaldean hasi zen antolatzen, baina «ekitaldi horietan Iparraldeak bere lekua ez ukaitea» ezinezkoa zela iruditu, eta batzuk ziren abiatu ekinaldia zabal zedin Ipar Euskal Herrian gaindi. Horixe azaldu zuen Ostolazak. Geroztik, Mauletik Hendaiara hogei bat herri eta hirietan dira elkartu Baionako ekitaldiari begira. Guztira 750 bat pertsona dira elkartuak orain arte. Besteak beste, ekainaren 21ean oinarritzat hartuko dituzten oihalak prestatzen aritu ziren. Baina deus prestatu ez duena ere ez dadin uzkurtu gomendatu zuen Ostolazak. Hilaren 21ean bertan ere izanen dela zer egin gehitu zuen. 10:30ean bilduko dira Baionako Herriko Etxearen aitzinean. 11:00etan hasiko dute oihal katea Errobi bazterretik. Eta 12:00etan ekitaldi nagusia, Christian Belaskain errugbi zelaian, hautetsontziaren eraikitzearekin, bertso, kantu eta musikak lagunduak.\nBaionako bestak: asteazkeneko egitaraua


Sexua purgatzen | begiradak | GAUR8\nSexua kontzeptu polisemikoa da eta honi buruz jarduten dugunean leku desberdinetatik abiatzen gara; garen sexutik, egiten dugun sexutik edota dugun sexutik. Hala nola, ondorengoak aipatzen ditugu: bart sexua ukitu zidaten, gaur sexua izan dut, bestean zein sexukoa naizen galdetu zidaten, sexuan besterik ezin dut pentsatu... Epistemologia sexologikotik, sexua ez da genitalekin egiten duguna, baizik eta garena, emakumea ala gizona izatea horrela sentitzen eta deskubritzen dugulako. Sexuak izaki sexudunak bihurtzen gaitu, eta, diferentziatzen gaituen heinean, gure artean ere topaketak eragiten ditu: interakzioak, atrakzioak, maitemintzeak, irrikak eta sinergiak. Hau da, pertsona guztiak sexudunak gara, aurkakoa ezinezkoa baita.\nSexuak dimentsio bio-psiko-soziala dauka, ondorioz, emakume eta gizon bakoitza bere biologiaren, kulturaren (heziketaren) eta biografiaren produktu bat da. Hiru atal horiek une oro eta etengabe eragiten diote elkarri. Horrenbestez, pertsona ororen identitatea markatzen du sexuak eta gizaki bakar eta errepikaezinak sortzen ditu. Labur-labur esanda, sexua kontzeptu izugarri irekia eta konplexua da eta aniztasuna sorrarazten du maila guztietan. Emakumeek bizarra edukitzea, mutilek alua izatea, neskei neskak gustatzea, emakumeak XY izatea, gizonek luma edukitzea, emakumeak hedonikoak izatea, gizonek BDSMa (lehen sadomasokismo bezala ezagutua) praktikatzea, eta abar, aniztasunaren ondorio naturala da.\nSexualitatea, sexuaren kualitatea, jaiotzetik hil arte dugun giza dimentsio bat da. Gorputz osoan kokatzen da, ondo sentitzeko, gozatzeko eta adierazteko balio du eta bakoitzak berea dauka. Pertsona bezainbeste sexualitate eta emakume eta gizon izateko modu daude. Bata ez da bestea baino hobeagoa, desberdina baizik, izaeraren antzera. Pertsona bakoitzak bere pertsonalitatea duen heinean, bere sexualitate propioa dauka. Hots, ez dago jarraitu beharra dagoen ona, normala, osasuntsua, eta abar den sexualitate eredu bat, norbanako bakoitzak berea du eta zoragarria da. Funtsean, sexualitatea emakume eta gizon izateko dugun modu bakar eta errepikaezin hori gure gorputzaren, komunikazioaren, afektu-emozioen, desiren, sedukzioaren… bitartez adierazten duguna da.\nJoserra Landarroitajauregi sexologoak esaten duen bezala, «sexuak eskoletan, plazetan, lantegietan, etxeetan eta logeletan elkar bizi dira, baita gure barruan ere», denok ezaugarri femeninoak zein maskulinoak ditugulako. Elkarbizitza batzuetan gatazkatsua izan ohi da, aldiz, helburua sinergikoa izatea da. Beraz, sexu pedagogian jarduten dugunok, argi dugu sexua definitzerakoan garrantzitsuena kultibatu eta sustatu beharreko balore bat dela azpimarratzea dela. Aldiz, gai tabua izaten jarraitzen du eta, gehiegitan, sexologiatik jardun beharrean, beste diziplina batzuetatik egiten da; eta hor jaiotzen dira askotan hanka sartzeak.\nSexologia diziplina zientifikoa da, eta, sexua baino, sexuak interakzioan aztertzen dituen zientzia da, eremu publiko zein pribatuan; baina, badirudi, oraindik ez duela gizartearen eta akademiaren onarpena lortu. Ondorioz, ezagutzen ez dena asmatzen, gutxiesten eta lohitzen da. Beraz, berau purgatzen hasi beharko gara eta espazio hau horretarako leku bikaina da. •


Saint-Vincent-sur-Jard - Wikipedia, entziklopedia askea.\n46° 24′ 53″ N, 1° 32′ 53″ W / 46.4147°N,1.5481°W / 46.4147; -1.5481Koordenatuak: 46° 24′ 53″ N, 1° 32′ 53″ W / 46.4147°N,1.5481°W / 46.4147; -1.5481\nJard-sur-Mer, Longeville-sur-Mer, Saint-Hilaire-la-Forêt eta Talmont-Saint-Hilaire\n1.298 (2017ko urtarrilaren 1a)\n668 (%51.5) 630 (%48.5)\nSaint-Vincent-sur-Jard Frantziako udalerri bat da, Vendée departamenduan dagoena, Loirerria eskualdean. 2013an 1.184 biztanle zituen.\n2007an Saint-Vincent-sur-Jard udalerrian erroldatutako biztanleak 1.184 ziren. Familiak 564 ziren, horien artean 152 pertsona bakarrekoak ziren (72 bakarrik bizi ziren gizonak eta 80 bakarrik bizi ziren emakumeak), 276 seme-alabarik gabeko familiak ziren, 112 seme-alabak dituzten bikoteak ziren eta 24 seme-alabak dituzten guraso-bakarreko familiak ziren.\n2007an 2.015 etxebizitza zeuden, 566 familiaren etxebizitza nagusia ziren, 1.425 bigarren erresidentzia ziren eta 24 hutsik zeuden. 1.962 etxeak ziren eta 50 apartamentuak ziren. 566 etxebizitza nagusietatik 473 bere jabearen bizilekua ziren, 88 alokairuan okupaturik zeuden eta 5 doan lagata zeuden; 2 etxek gela bat zuten, 20 etxek bi zituzten, 165 etxek hiru zituzten, 181 etxek lau zituzten eta 198 etxek bost zituzten. 502 etxek euren parking plaza propioa zuten azpian. 308 etxetan ibilgailu bat zegoen eta 218 etxetan bat baino gehiago zituzten.\nSaint-Vincent-sur-Jard udalerriko biztanleria-piramidea 2009an .\n2007an lan egiteko adina zuten pertsonak 601 ziren, horien artean 368 aktiboak ziren eta 233 inaktiboak ziren. 368 pertsona aktiboetatik 327 lanean zeuden (183 gizon eta 144 emakume) eta 41 langabezian zeuden (16 gizon eta 25 emakume). 233 pertsona inaktiboetatik 140 erretiraturik zeuden, 30 ikasten zeuden eta 63 "bestelako inaktibo" gisa sailkaturik zeuden.\n2009an Saint-Vincent-sur-Jard udalerrian 622 unitate fiskal zeuden, 1.283,5 pertsonek osaturik. Pertsona bakoitzeko diru-sarrera fiskalaren mediana urteko 19.476 euro zen.\n2007an zeuden 50 komertzioetatik, 1 bestelako produktu industrialen fabrikazioko enpresa zen, 14 eraikuntza enpresak ziren, 6 ibilgailuen saltze eta konpontze enpresak ziren, 9 ostalaritza eta jatetxe enpresak ziren, 2 informazio eta komunikazio enpresak ziren, 8 higiezinen enpresak ziren, 5 zerbitzu enpresak ziren, 1 administrazio publikoko enpresa zen eta 4 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 23 zerbitzu publikoetatik, 2 igeltseroak ziren, 2 margolariak, 3 zurginak, 2 iturginak, 4 argiketariak, 2 eraikuntza enpresak, 1 ile apaindegia, 3 jatetxeak eta 4 higiezinen agentziak.\n2000. urtean Saint-Vincent-sur-Jard udalerrian 18 nekazaritza-ustiategi zeuden, 880 hektarea erabiltzen.\nJard-sur-Mer (2,0 km)\nSaint-Hilaire-la-Forêt (3,9 km)\nLongeville-sur-Mer (4,5 km)\nBNF: 15278398z (data)


Kontxi eta eguberriko opariak – KZblog\nKontxi eta eguberriko opariak\nKaixo, KZguneako lagunak! Zer moduz zaudete? Pasa dira Gabonak, eta urte berria hasi dugu. Zein izan dira zuen eguberriko opariak? Olentzerok smartphone berri bat ekarri dit niri. Lehen neukana 5 urte iraun dit eta aldatzeko garaia heldu da, bateria berehala agortzen zitzaidalako eta ia ez nuelako aplikazio berriak instalatzeko lekurik.\nZein azkar pasatzen den denbora teknologien kontu honekin. Nire smartphone berriak pantaila handiagoa du, askoz finagoa da eta oso pisu txikia du. Gainera, telefono zaharrak ez zituen ezaugarri berri asko ditu. NFC teknologiarekin dator, 3 kamera ditu, hatz-marka, 5G … Uste dut birziklatzea tokatzen dela; beraz, Jone bisitatzera noa KZgunera.\nJonek dio teknologia berriak izan direla gabon hauetan protagonista eta dagoeneko erabiltzaile batzuk hurbildu direla kontsultaren bat egitera edo laguntza eske bere gailu berriekin. Ordenagailu eramangarriak, bluetooth erlojuak, bozgorailu adimendunak eta gailu gehiago …\nNik nahiko ondo erabiltzen nuen nire smartphone zaharra KZgunean egin ditudan ikastaroei esker; beraz, Joneri galdetu diot ea lagundu diezadakeen nire smartphone berriak dakartzan berrikuntzekin.\nEgun hauetako baten tutoretza bat egiteko geratu gara, eta horrela zalantza guztiak banan-banan argitzeko. Bai zortea dugula horrelako kasuetan joateko leku bat edukitzeaz!\nEta zuek?, Zuen gailu berriaren eskuliburuari begira zaudete, eta ez duzue ulertzen nola funtzionatzen duen?. Begiratu KZgunearen katalogoa eta agian behar duzuen ikastaroa aurkituko duzue. Nolanahi ere, beti duzue KZguneko hezitzailearekin tutoretza egiteko data adosteko aukera.\nNork KZgunea| 2020-01-10T12:33:32+02:00\t2020/01/10|Formakuntza|Iruzkinik gabe


Bisita gidatua: Soka erakusketa — dantzan.eus\nHemen zaude: Hasiera › Komunitatea › Dantzan › Bisita gidatua: Soka erakusketa\nSoka erakusketan bisita gidatua Oier Araolazarekin, Eibar, 2019-11-04. Argazkia: Amaiur Aristi - Dantzan CC-BY-SA\nSoka, euskal dantzaren urratsetan erakusketa Eibarko Dantzan-Biharrian egoitzan urriaren 31tik irekita badago ere, astelehen honetan egin da irekiera ekitaldia. Hogeita hamar lagunetik gora elkartu gara eta Oier Araolazak gidatu du entzule taldean erakusketan barrena.\nDantzaren izaera unibertsala aldarrikatu eta hizkuntza osoa dela argudiatu ondoren, erakusketan euskaldunon gorputz hizkuntza den euskal dantzaren bide-zidorretan barrena gidatu ditu entzuleak. Lau gai nagusitan banatuta dago erakusketa eta atal bakoitzean zer dagoen jasota kontatu du gain-gainetik Araolazak. Bertaratutakoei erakusketa ikusteko giltzarriak eman dizkie, baina gero bisitari bakoitzak aukeratuko du ikusteko bidea. Erakusketa honetan bildutako harribitxiak asko direla nabarmendu du eta ikusleei denboraz arakatzeko gonbita egin die.\nErakusketa abenduaren 15era arte egongo da irekita eta datozen hilabeteetarako beste bi bisita berezi antolatu ditugu.


"Errelato berri bat eginez gero, bizi duen etenalditik atera liteke gizartea"\n2020ko apirilaren 01a, asteazkena | Ordua Euskal Herrian 20:43:22\nHasier Arraiz | Irakaslea\nGasteiz, 1973. Filologia Erromanikoa ikasia. Sortuko presidentea eta EAEko EH Bilduko legebiltzarkidea izana. Gasteizko Ekialdea institutuan irakaslea da egun. Literatura irakasten die 14 eta 16 urte arteko gazteei. Maitasun keinu bat besterik ez (Erein) entseguaren egilea. Nazio kontakizun berria proposatzen du liburuan: “Etenaldi batean gaudela onartu behar dugu, hortik ateratzeko abiapuntu bakarra baita”, esan digu. Gasteizko Artium Museoan solastatu gara.\n“Iragan garaietan, gatazka politiko gordinean bizi ginela, ez genion gure buruari hainbat galdera egin”, esan ohi duzu. Zein galdera?\nGasteizkoa izanda, nik ezin dut ezker abertzaleko beste kide batzuek esan dituzten gauzak esan. Adibidez, “nire ama preso egon da” edo “nire osaba erbestean ezagutu nuen” edota “senide hura ez nuen ezagutu, hil zutelako”. Ez nik ezta nire lagunek ere. Guk Euskal Herrian alde bi zeuden garaia ezagutu genuen: alde bat ala bestea. Eta argi genuen, alde batekoak beste aldekoak baino zapalduagoak ziren eta horien aldeko hautua egitea erabaki genuen. Hala ere, horiek horrela, hainbat galdera ez genuen egin. Esaterako, “Gatazkan parte hartu behar genuen ala ez?”.\nZuen aldekoak zein ziren zehazki?\nBada, ezker abertzalearen imajinarioan ordezkatuta sentitzen ziren guztiak: euskaldunak, emakumezkoak, langileak, intsumisoak, gazteak, hau da, sistemaren ankerkeriak gehien pairatzen dituztenak. “Agian ez dugu denetan arrazoi, baina une honetan hemen ñabardurak egiteko marjinarik ez dago”, pentsatu genuen. Ideologikoki gure burua lantzen ari ginen eta gatazkan murgiltzea hobetsi genuen.\nGatazkak sorrarazten zituen biktimekiko zer-nolako enpatia zenuten?\nGu alde batean izanda, adibidez, Lasa eta Zabala kasua bizi izan genuen bete-betean. Gu bezalakoak ziren, gazteak, egin zizkiotenak gure larruan sentitu genituen. Haiek guk bezala mundu hau aldatu nahi zuten gazteak ziren eta gure enpatia haiekikoa zen. Ni garai hartan, intsumisoa izateaz gain, Gasteizko Gaztetxean nenbilen. Hala Bedi irratiko kide nintzen eta modu naturalean lagunok auzoko HBn parte hartzen hasi ginen. Liskarrak kalean topatu genituen, aurrez aurrekoa izan zen: Xingola urdina-koak batetik eta EH Askatu-koak bestetik. Guk argi eta garbi genuen zein zen gure aldea, besteak beste, beste aldean boteretsuak baitzeuden.\nKonparazio baterako: ETAk Miguel Angel Blanco PPko zinegotziaren hiltzea nola barneratu eta “kudeatu” zenuten?\nBada, nire kasuan kontraesan askorekin. Ni une hartan Jarrai-n nengoen eta garai hartako kide eta lagun handi bati, “gertatuak barrua astindu dit” aitortu nion. Nahigabe handia hartu nuen, egindakoa berez gogorra zelako, eta gure herriaren gehiengoaren erreakzioak, masa hedabideen manipulazioaz haraindi, zalantzak sorrarazi zizkidalako. Aldi berean baina, etsaiak, estatuak, gure zalantza guztiak uxatzen edo “argitzen” zituen. Hurrengo egunean gure aurka sekulako kolpeak jotzen zituen, gure zalantzak eta kontraesanak baldintzatuz, eta praktikan gure lehengo posiziora lerraraziz. Zintzoki esanda, nik horrela bizi izan nuen ataka hura.\nEgun “gertatu zena, gertatu zitzaiguna”-ren zergatiak ulertzen hasi al da euskal jendartea?\nHasteko, euskal gizarteak lasaitu ederra hartu zuen ETAren borroka armatua amaitutakoan, jendeak aspalditik ez baitzion zentzurik ikusten indarkeria erabiltzeari. Gehiengoa ohartu zen gatazkak gizarte osoa begi puntuan jarri zuela. Jendeak orrialdea azkar pasa nahi izan du eta gertatua zena ulertzen doa astiroago.\nZein aldek barneratu behar du gehiago? Ezker abertzaleak? Beste aldeek?\n"Gatazka armatua amaitu denean geure burua ikusten dugu ispiluan, eta ez dirudi, oro har, pentsatu genuena garenik, ez gara heroiak ezta antiheroiak ere, arruntagoak gara”\nHor dago koska. Egia esan, ez dakit oinarrizko adostasunak lortzeko ere gai izango ote garen. Liburuan premisa hau erabili dut: frankismoaren errepresioak sorrarazi zuen ETA. ETA izan baitzen herritar batzuek faxismoari erantzuteko bitartekoa. Gero, lehen desadostasuna 1978an izan zen, trantsizio garaian. Batzuen ustez, ETAk bukatu behar zuen. Beste batzuentzat, ni barne, Trantsizioa frankismoaren itxiera faltsua izan zen, 40 urte pasa ondoren, ETA amaitu denean, orduan Trantsizioa onartu zuten askok ere frankismoak mozorrotua jarraitu izan duela diote, ETAk Trantsizioan amaitu behar zuela ziotenek ere bai. Izan ere, ETAk jarraitu izana frankismoaren itxiera faltsuaren beste ondorio bat da. 40 urteotan, estatuaren errepresioak, estatu botere egitura frankistek beren horretan jarraitu dute gaur egunera arte. ETAk Trantsizioan amaitu behar zuela ziotenek orain azken hori “onartzea” kontraesankorra da. Noski, ETA berandu amaitu zela? Hori ere bai.\nBehinola, “ETAn diziplina baloratu da, sorkuntzaren gainetik” esan zuen Emilio Lopez Adan Beltza gasteiztarrak. Haren autokritika modukoa, kritikatua izan zen.\nNi ataka horretan ere sentitu naiz. Askotan esan dut, zenbait egoeratan ñabarduretarako marjina eskasa izan dela. Batzuetan, gauzak zehatz-mehatz ez adierazteak, edo adierazteak ere, lubakiaren beste aldean kokatzen zintuelako. Baina, aldi berean, ez dakit gatazka logika batek ahalbidetu ote dezakeen beste egoerarik. Nik uste dut ezetz. Horregatik guztiok gatazka logikaren biktima izan garela diot. Neurri ezberdinetan noski, baina gizarte osoa izan da gerra logikaren biktima.\nAutokritika egin beharra dagoela diozu. Hori ere berandu heldu al da? Berandutzen ari ote?\nNik egin dudan autokritika oso neure buruarenaz izan da, ezin daiteke bestela izan. Esan dut berandu egin dudala, hori lehen gauza. Halere, autokritikei buruz zalantzak ditut. Izan ere, ez dakit besteek, beste aldean zeudenek, inoiz pentsatu ote duten nik berandu egin badut, edo gure aldekoek, ez den izan haiek isilik jarraitzen dutelako gure aurka egindako injustizien aurrean, guri urratutako eskubideen aurrean.\nLiburuan diozunez, “iragana ezagutzea funtsezkoa da, orainean elkar ezagutzeko eta modu eraikigarrian aritzeko: mitoak erori behar dira, dela Sabino Arana, dela Txabi Etxebarrieta...\nHala ere, nik biak onartzen ditut. Bien artean, ez dezagun ahaztu Jose Antonio Agirre lehendakariaren unea. Agirre lehendakariak Sabino Aranaren nazionalismoa modernizatu nahi izan zuen eta bere garaira egokitu. Euskal nazionalismoa demokrazia liberalaren aldera lerrarazi zuen, AEBetako eta Bretainia Handiko demokraziak eredu. Baina hura ere mito hutsala izan zen, Gerra Hotzak zapuztu zuena nolabait. Hiru une historiko horietan Euskal Herria bizi-bizirik izan zen, munduan bere lekua bilatu zuen, bere historia kontatzeko modu bat erdietsiz.\nZure belaunaldikoek izugarri sufritu duzue. Mundua aldatzea amets, dezepzioa eta nekea jaso dituzue. Baina, hori ez zaio belaunaldi horri bakarrik gertatu.\nTira, aldiak gero eta konplexuagoak dira, baina belaunaldiak ez daude gaur egun horren bereizita, gauza gehienak elkarrekin aritzen dira. Halere, Hauxe esan nahi izan dut: Euskal Herrian 90eko hamarkadan plaza publikora atera ginenok gatazka hori topatu eta heredatu genuen. Aldiz, orain esan dezakegu, gure belaunaldiak gatazkaren etapa hori gainditu duela eta geurea dela beste etapa batera pasatzeko ardura. Oraingo belaunaldia ez da gatazka horretan murgildu, eta bere sormena eta energia askatzeko beste eremu bat eskaini beharko genioke, haren gainean askatasunez eraiki dezaten.\nZure belaunaldiko idazle andana bati “Neoliberalismoari paradigma kulturala kenduko dioten fikzio lanak sortzea” proposatzen diezu. Hor badago misio eskaera moduko bat.\nNik euskal kulturaren inguruan berpizte moduko bat eman dadin lagundu nahi nuke. Proposamenak egitera ausartu naiz, eztabaidak sustatzeko asmoz. Horrekin nahi nuen esan, postmodernismoak adierazten zuen mundua aldatu dela, postmodernismoa ez dela dagoeneko sortzen ari den mundu berria adierazteko gai. Nire ustez, herri gisa aurrera egiteko, paradigma kultural berri batek – euskal ikuspegi batetik – kontatu behar du mundu berri hori, bere aurrean esku hartuz.\n“Jarrera etiko zilegi bakarra antikapitalismoa da. Neoliberalismoak eragindako hiper azelerazioaren ondorioen kontra aritu behar dugu” idatzi duzu. Hau ere badiozu: “Baina inork inori ezer inposatu gabe”. Sistemaren inposizioak hor daude. Iraganeko esperientzia ikusita, zure nahiak utopikoa dirudi. Zein da zure irakaspena?\nGure akats edo gabezietako bat, mugimendu politiko gisa, estatuari aurre egiteko moduan izan da –hala ere, inork ezin dezake ukatu erresistentziarako erakutsi dugun gaitasuna–, bide horretan batzuetan ahaztu genituen subjektibitateak. Hau da, “gu” hori, “ni” pila batez osatuta zegoela, eta “ni” horiek desberdinak zirela. Askotan “ni” horiek zer-nolako sentimenduak eta bizipenak zituzten ahaztu genuen “gu” orokor horren alde. “Gu” horrekin kontuz aritu behar dugula aditzera eman nahi dut. Garrantzitsua da “gu” berriak osatzea, “komunitate anitzak” eraikitzea, eta posiblea bada are indartsuagoak izatea, hori baita kapitalismoari, egungo sistemari, aurre egiteko modu bakarra, betiere “ni” guztiak aintzat hartuz eta errespetatuz\nBelaunaldi berriek zer behar dute beren ideologia eraikitzeko?\nBada, kontraesanak kontraesan, gauzak ez direla ez beltzak ez zuriak, ñabardura pila dagoela, egia osorik ez dagoela, eta egia bakarra dela egia guztiek osatzen dutena. Hori da postmodernismoaren legatu aprobetxagarria.\nInork liburua kritikatu izan du, “egia osoa ezagutzea ezinezkoa dela” diozulakoan.\nBaina saiatu behar dugu hurbiltzen egiara, guztiz posible ez bada ere, ahalik eta hurbilen egon gaitezen. Baina iraganari begira baino etorkizunari beste modu batez begiratzeko. Hau da, herritar gehienok irudikatuko eta partekatuko dugun amets baten bila, ez amets bakarra, baizik eta amets askok osatutako zerumuga, herritarrok harantz batera ibil gaitezen. Nire buruan, noski, zerumuga horrek ez du tokirik Espainiako eta Frantziako lege markoetan, gainditzen ditu, baina hori herri gisa egin beharreko ibilaldiaren ondorio izango litzateke. Hartara, agian, errelato berri bat eginez gizarte honek gaur egun bizi duen etenaldi horretatik ateratzea eta abian jartzea lor dezakegu.\nPostmodernismoa paradigma kultural gisa agortu da. “Mundu osoa mundu bakarra” dela diozu. Bai ote?\n"Ematen du, ezkerrean gaudenok, demokrazia liberala gogor kritikatzen genuenok orain salbatu behar dugula demokrazia liberala bera"\nZoritxarrez bai, hori da azken globalizazioaren ondorio latzetako bat. Egia da mundu bakar honetan mundu asko daudela. Baina denek honetara etorri nahi dute eta ez diete uzten. Hain zuzen ere, kultura ikuspegi batetik, postmodernismoak lagundu zion neoliberalismoari aurrera egiten, eta oraintxe mamitzen ari den mundua are okerragoa da. Neoliberalismoaren hiper azelerazioaren ondorioz, oraintxe “demokrazia ez-nahikoa” bizi dugu. Ez da nahikoa boterean daudenentzat. Botere gosea asetzeko aurreko demokraziaren mugak gainditzeko prest dauden tirano berriak sortu dira: neofaxismoaren eta ultraeskuindarren gorakada hortik dator. Ematen du, ezkerrean gaudenok, demokrazia liberala gogor kritikatzen genuenok orain salbatu behar dugula demokrazia liberala bera.\nEgingarria al da gizartea osatzen dugun komunitate eta gizabanako guztien arteko “nazio kontakizuna”, gutxienez hiru nazio asmo direnean?\nBaietz uste dut. Posible izan daiteke, kontuan hartuta gainerako nazio sentimenduak errespetatu behar direla. Nik euskal ardatzaren inguruan Euskal Herrian dauden gainerako hizkuntzak, kulturak eta nazio sentimenduak errespetatuko eta artikulatzen asmatuko duen nazioan sinesten dut.\nBaina euskal nazioa, nazio gutxitua da.\nBai, beti gutxitua izan da, badakigu nazio gutxituak nola sentitzen diren, baina nik enpatia hori gainontzenganako transmititzeko gauza garela uste dut. Bakarrik espero dut gure buruaren jabe izango garenean nazio gutxituen alde jokatzen jarraitzea.\nNola uztartu daiteke euskal identitatea komunitate anitz batean?\nAmets bat partekatuz, geure burua etorkizunera proiektatuta.\nZer motako ametsa?\n"Euskal ardatzaren inguruan Euskal Herrian dauden gainerako hizkuntzak, kulturak eta nazio sentimenduak errespetatuko eta artikulatzen asmatuko duen nazioan sinesten dut"\nEuskal gizarteari begiratu behar diogu horretarako. Geure burua engainatzeari utzi behar diogu, pentsatuz hau edo beste hori garela. Gatazka armatua amaitu denean geure burua ikusten dugu ispiluan, eta ez dirudi, oro har, pentsatu genuena garenik, ez gara heroiak ezta antiheroiak ere, arruntagoak gara. Gasteizko kaleetan ibiliz gero, kontura gaitezke nolakoa den gaur egungo euskal gizartea. Horren arabera pentsatu behar dugu zein “amets” mota partekatu dezakegun.\nEgiari zor, euskal nazioaren imajinarioa Gasteizen zinez aldatu da azken 50 urteetan.\nBistan da. Nire alaben eskolan, Alde Zaharrean, haien gelan hemezortzi ume daude. Bederatzi naziotasun ezberdinak daude horien artean. Euskal naziotasuna hamargarrena. Euskaraz ikasten ari dira, denek elkar ulertu eta hitz egiten dute eta elkarrekin jolasten dira. Gero, norberaren etxean arabieraz, gaztelaniaz, katalanez edo euskaraz bizi dira.\nAlabaina, espainiar nazionalismoak onartzen du egoera hori? Zure amets hori partekatzeko prest al dago?\nEz. Espainiar nazionalismoak bakartasuna defendatzen du arlo guztietan: hizkuntza bakarra, kultura bakarra, izateko modu bakarra. Euskaldunok proiektatu beharko genukeen nazioak guztiz kontrakoa izan beharko luke. Gure bidea egin nahi badugu, bakartasun horren kontra egin behar dugu, gure nazioak poliedrikoa izan behar du, alde askotarikoa, non eroso bizi izango diren, Afrikatik, Asiatik edo Ameriketatik etorritakoak, baita espainiarrak edota frantsesak ere. Guztiok batzen gaituena euskaraz bizitzea izango da, gure proiektua gizartean dagoen aniztasuna aintzat hartuz integratzailea delako. Horren oinarria elkarrekin bizitzen jarraitu nahi izatea da, uste dut hori nahi dugula, eta ez da gutxi. Espainian, hori ez da gertatzen.\nKanal hauetan artxibatua: Euskal bake prozesua | ETA | Biktimak | Gasteiz


Gure egutegiari esker, #hasi oso hitz garrantzitsua izan da aurten - Ba da beste modu bat | Laboral Kutxa Blog\nGure egutegiari esker, #hasi oso hitz garrantzitsua izan da aurten\nEgia da: oraindik ere orri batzuk falta zaizkio 2016ko egutegiari, baina urteko azken hiruhilekoan sartu garenez, LABORAL Kutxan agur esan diogu #hasi kanpainari. Duela ia urtebete jarri genuen martxan, 2015eko azaroan, hurrengo urtean zer #hasi behar zenuen esateko eskatu genizunean.\nZuen erantzunak izugarri hunkitu gintuen, irakurleen aldetik 1.600 iruzkin baino gehiago jaso baikenituen, hurrengo urtea hasteko planen inguruan. Gehien aipatu zen helburuetako bat etxez aldatzea edo beste bat bilatzea izan zen. Beste bat, familia handitzea. Zuen plan eta amets guztiak bete izana espero dugu! Urtebete beranduago, asko hunkitu gaitu ikusteak egutegi horrek nola inspiratu gaituen atera zenetik. Egutegiko 12 irudiak hitz batean oinarritzen dira: hasi, eta, besteak beste, gizarte-sare berri bati ekiteko balio izan digu.\nLehen urratsak Instagramen\nUrtarrilean, Instagramera iritsi ginen, LABORAL Kutxarentzat guztiz ezezaguna zen sare batera. Zerbait berriarekin #hasteko ideiak islatzen zituzten argazkiak eskatu genizkizuen lehenengo, eta sekulako zortea izan dugu, hilabete batzuk geroago, dagoeneko 1.700 jarraitzaile baino gehiago baititugu, eta hazten jarraitzen dugu. Instagram erabiltzen baduzu, jarrai gaitzazu, besteak beste, hilero lehiaketa bat antolatzen baitugu euskarazko instagramerren Igerrak komunitatearekin; hala, 100 euro irabaz ditzakezu guk proposatutako gaiarekin lotutako argazki bat bidaltzen badiguzu.\nBaina urtarrilean ez genuen Instagram bakarrik abiarazi. Twitter lehiaketa bat ere antolatu genuen: 200 euro BT edo birtxio baten truke. Ez dago batere gaizki! Beti #hasi hitza barne hartuz.\nGainera, gure lehen urratsak eman ditugu Spotify-en\nAurten lehen urratsak eman ditugu Instagramen, baina ez hori bakarrik. 2016ko egutegiak Spotify-ra gerturatzeko inspirazio gisa balio izan digu. Martxoan, musika-zerrenda bat osatu genuen zuen laguntzarekin, oraingo honetan ere urteko hitza, hasi, oinarritzat hartuta. Oso esperientzia interesgarria izan da zuen musika-gustuen inguruan gehiago jakitea eta gure burua mundu osoan 75 milioi erabiltzaile baino gehiago dituen plataforma batean ikustea, edo, hobe esanda, entzutea. Alajaina.\nUdan edo ikasturte hasieran ere asko gustatzen zaigu gauza berriekin #hastea\nHorregatik, abuztuan bidaia berri bat #hastearekin lotutako esperientziak partekatzera gonbidatu zintuztegun Irailean ere gauza bera egin genuen, baina argazkiekin eta Instagram bidez.\nHitz bakar batek eragin dezakeen guztia ikus dezazuen! Izan ere, #hasi indar asko duen eta izugarri gustatzen zaigun hitz oroitarazle bat da.\nA! Eta sekretu bat.\nDagoeneko #hasi gara 2017ko egutegia prestatzen.\nOraingo honetan ez du protagonista bat izango. 12 baizik.\nLaster azalduko dizugu.\nTags: egutegia hasi Instagram Spotify zozketa zozketak\nLABORAL Kutxaren 2020ko egutegiak Euskal Herriko naturaren irudirik ikusgarrienak erakutsiko dizkizu


Amaia Elortegi. Gorputz ez arautuak\n2016-11-21 // Sailkatu gabea // Iruzkinik ez\nGorputza nolakoa den ikasi dugu eskolatik, eta eredu orokor horrekin identifikatzen edo ez identifikatzen. Gutxi dakigu, ordea, gorputz ez arautuen inguruan. Amaia Elortegik, izate hutsarekin, begirada zabaldu die ingurukoei, bere gorputza ikasgai izanik. Hala kontatu digu. Amaia Elortegi, Pasai San Pedrokoa (Gipuzkoa). Euskal Filologian lizentziatua. Sukaldean aritzea, marraztea, kirola egitea, musika, dantza eta ibiltzea gustuko ditu. Urte eta erdi zuenean bakteria batek septizemia eragin zion, odoleko infekzioa. Odol “gaizto” horrek...\n2016-09-20 // Sailkatu gabea // Iruzkinik ez\n“Bizi ditugun zapalkuntza sistemek nabarmen eragiten dute gure gorputzetan. Horregatik, bizipenetan arreta jarri eta garapen pertsonal eta kolektiboa lantzeko proposamena luzatu nahi dugu”. Bilgune Feministako Edurne Epelderen hitzak dira, Osatze Feminista proiektuaren bueltan esandakoak. Feminismoak aspalditik garatzen duen ideia praktikara ekarri nahi du Euskal Herriko Bilgune Feministak. Patriarkatuak, inperialismoak, arrazakeriak, neoliberalismoak… pertsonengan eragindako sufrimendua gainditu eta osatzea, gorputzek...\nUKAZIOAK SENDATZEN: “Homeopatia ura eta azukrea baino gehiago da”\n2016-08-11 // Sailkatu gabea // Iruzkinik ez\nLuc Montagnier 2008ko Medikuntzaren Nobel Sariduna eta 300 mediku bildu ditu Homeopatiaren VII. Kongresuak Donostian. Homeopatiaren oinarriak ezagutarazi, hura zientifikoki frogatu eta zalantzak argitu dituztela kontatu digute Txusa Balbas eta Iñigo Altuna adituek. Balorazio positiboa egin arren, “eszeptizisten zauriak” aipatu dituzte behin eta berriro. Homeopataren lan moldea zein da? Txusa Balbas: Lehenik, kontsultara datorren pertsona nor den eta zergatik sufritzen duen jakiten saiatzen naiz, zerk eragozten ote dion bera...\n2016-06-16 // Sailkatu gabea // Iruzkinik ez\nGaitasun ezkutuak eta ezkutatutako gaitasunak. Adimen logiko-matematikoaz gain, beste zazpi mota daudela dio Howard Gardner psikologo eta irakasle estatubatuarrak, adimen korporala tarteko. Koordinazioa, malgutasuna, oreka, abiadura, intuizioa, abilezia, indarra, malgutasuna, kontzentrazioa, musika, gorputz eta buruaren arteko konexioa eta sormena garatzen ditu adimen korporalak. Dantza garaikideak biltzen dituen ezaugarri berberak, hain justu. Down sindromea duen Haizea ilobaren jaiotzak bultzatu zuen Isabel Verdini dantzaria, hura bezalakoak...\nMurtxikatzen duguna baino gehiago da platerean dagoena, bizitzeko era bat, prozesu luze baten sintesia: animalien ustiapena, esklabotza, heriotza… gogor mintzo dira beganoak. “Kultur ondareak animalien eta ama-lurraren esplotazioan oinarritutako elikadura izatera eraman gaitu”. Jaten duguna omen gara. Donostiako Askekintza Animalista taldeak giza espeziekoak ez diren animaliak diskriminatzen dituen mundua deskribatzen du, gizakion onurarako erabiltzen ditugun heinean, izan elikadura, arropa, kosmetika edota aisialdian. Sentitu,...\nGarena gorpuzten: burutik ateratzen zaigun adar hori\n2015-12-30 // Sailkatu gabea // Iruzkinik ez\nGorputza marrazteko eskatzen badigute, bururik gabekoa irudikatuko genuke. Mendebaldeko kulturek ekarri ziguten aspaldian guda hau: burua vs gorputza. Osotasun bat bitan banatzeko joera, hain zuzen. Kultura kontsumista eta konpetitiboa. Hala azaldu digu Clara Wolfram sexologoak. Zein da gorputzarekiko ikuspegia? Euskaraz ere, “geure buruaz” hitz egiten dugu. “Judutar eta kristau erlijioetan burua da prestigiosoa eta gorputza akatsa”, diosku Wolframek. Gorputza ulertzeko modu horrek hainbat modutan eragiten du pertsonarengan, izan ere,...\n2015-06-23 // Sailkatu gabea // Iruzkinik ez\nSan Juan sua, San Juan bezpera, San Juan jaiak, San Juan auzoa, San Juan herria… eta kolkorako sanjuandar bat hizketan. -Nor da Juan delako hori? -Jon Braun indio txiki bat zen. -Ainhoa, Juan esan dizut ez Jon. -Juan? Nora? – Juan. San Juan! Ea ba. Zebedeoren semea eta Santiagoren anaia. Ama ere izango zuen mundura noizbait jaio bada, baina ez omen da haren semea. San Juan ebanjelista, Jesukristoren dizipulu maitea. Hamabi apostoluetan gazteena, baina ez horregatik errebeldea. Ogi apurra, Jainkoak afektu berezia baitzion. Dirudienez...\n2015-03-12 // Sailkatu gabea // Iruzkinik ez\nBozala (muturrekoa): ahoa irekitzen uzten ez duen larruzko edo plastikozko pieza. Gutxigatik, arnasten uzten duena. Ez al da ba hau Espainiako Gobernuak adierazpen askatasunari ezarri nahi diona? Sinpleenera jota, nola uler daiteke askatasuna muga batzuen pean? Argi dago, Espainiar Gobernuaren aurka altxatzen diren mugimenduak kontrolatzeko modua dela. Herritarrak isildu, ignorantzian bizi eta poliziak lasai asko egin dezan bere ekintza. Hala ere, ahoa itxi nahi badigute irakurtzen dutena gustatzen ez zaielako izango da. Hara! Ez egin...\n2014-12-23 // Gorputza // Iruzkinik ez\nBeharrezkoak ez ditugun hamaika gauza. Elkartasuna eta anaitasuna. Irribarrea eta poztasuna. Turroia, txanpaina. Topa. Bazkariak eta afariak. Janaria eta janaria eta familia. Opariak. Eta ilusioa ere salgai. Zein goxokia diren Gabonak sistema kapitalistarentzat. “Bakea eta anaitasun iragarkiak. Gerora ez baliagarriak”, Soziedad Alkoholika Olentzero maitea. Gabonetan primeran portatu naiz. Amonari lagundu diot hogeirentzat bazkariak prestatzen. Anaia bisitatzera joan naiz eta izebari postala bidali diot baita ere. Kalean eskean zebilen...


Zer da “tree house” bat?\nZuhaitz batean eraikitako etxetxoa deskribatzeko erabiltzen den ingelesezko hitza da. Web gunean tree house edo zuhaitzetako etxetxoa hitzak aurkituko dituzu.\nZuhaitz handia behar al da?\nEz, zuhaitz txiki bat erreferentzia gisa erabili dezakegu bere inguruan eraikitzeko, multzo integratua sortuz, eta tamaina ertaineko zuhaitzak etxetxo bat eutsi dezake, osorik ez bada ere. Halaber, zenbait zuhaitz txikik guztien artean tree house bat inolako zailtasunik gabe eutsi dezakete\nBai, hori da fun houses-en kontuan hartzen dugun aukera bakarra, ez bada segurua, ez du balio. Azken urteetako “ziklogenesi lehergarriek” milaka zuhaitz lurreratu zituzten, baina ez zuten ohol bat apurtu guk egindako lanetatik.\nTree house-ak gure zuhaitza kaltetuko al du?\nEuskarri flotagarrietan oinarritzen den sistemak, zuhaitzari ahalik eta kalterik txikiena egitea bilatzen du, hazten uzten dio eta baita haizearekin mugitzen ere. Estruktura bat euspen puntu gutxitan baina oso indartsuetan eutsi daiteke, horrela zuhaitzean eragin daitezkeen kalteak murriztuz. Ez gara inausketa handiak egitearen aldeko, behar dugun espazioa sortzeko.\nZenbat kostatzen da zuhaitzean etxetxo bat egitea?\nBisita eta proiektuaren zirriborroa doakoak dira. “Arranoen kabi” gisa erabili daitekeen eta baranda duen plataforma txiki bat, 2.000 €-tik aurrera, hainbat faktoreren arabera. Horrez gain, erorgune bakardun teilatua duen etxola xume ireki bat, aterik eta leihorik gabea, 3.000 €-tik aurrera… eta 5 zifrako kopuruetara joan gaitezke beste plataforma batzuetatik sartzeko zubia, atea, leihoak, eskalada egiteko hormak edo tirolina izan dezakeen proiektuaz ari bagara. Baina hoberena zuzenean eztabaidatzea eta zuen beharretara egokituko den eredua eraikitzea izango da.\nZenbat denbora behar da eraikitzeko?\nProiektu ertain bat egiteko –6 edo 8 metro karratuko plataforma eta 3 m2ko etxetxoa, barandatxoarekin eta bertara heltzeko eskailerarekin– 8/10 egun beharko dira lanean. Meteorologiak ere baldintza dezake epea.\nBaimenik behar al da?\nTree house bat jolasteko etxea da. Ez du inolako zerbitzurik behar eta, estalpe, pergola edo zabu batekin gertatzen den bezala, estruktura desmuntagarria da.